Official Journal L 056 , 04/03/1968 P. 0001 - 0007

Finnish special edition: Chapter 1 Volume 1 P. 0039

Danish special edition: Series I Chapter 1968(I) P. 0030

Swedish special edition: Chapter 1 Volume 1 P. 0039

English special edition: Series I Chapter 1968(I) P. 0030

Greek special edition: Chapter 01 Chapter 1 Volume 1 P. 0108

Spanish special edition: Chapter 01 Volume 1 P. 0129

Portuguese special edition Chapter 01 Volume 1 P. 0129



Ir-Regolamenti ta' l-lstaff Nota Għall partijiet I u II [1] Ir-Regolamenti tal-Persunal ta' l-uffiċjali u l-kondizzjonijiet ta' impjieg ta' uffiċjali oħra tal-Komunitajiet Ewropej [2] applikabbli mill-5 ta' Marzu 1968, kif prekritti fl-Artikoli 2 u 3 tar-Regolament tal-Kunsill (KEE, Euratom, KEFA) Nru 259/68 tad-29 ta' Frar 1968 (Ġurnal Uffiċjali tal-Komunitajiet Ewropej L 56, ta' l- 4.3.1968 – Edizzjoni Speċjali 1968, 1 ta' Diċembru 1972), u r-Regolamenti li ġejjin li jemendaw dak ir-Regolament huma kkonsolidati f'dan it-test. It-test ikkonsolidat ġie prodott għall-informazzjoni biss u ma jorbotx legalment. [3] Il-figuri fil-parentesi ħdejn ċerti artikoli, jikkorrespondu għall-figuri elenkati hawn taħt u jirriferu għar-Regolamenti li bihom kienu emendati. (1) Ir-Regolament (Euratom, KEFA, KEE) Nru 2278/69 (ĠU L 289, tas-17.11.1969, p. 1) (2) Ir-Regolament (KEFA, KEE, Euratom) Nru 95/70 (ĠU L 15, tal-21.1.1970, p. 1) (3) Ir-Regolament (KEFA, KEE, Euratom) Nru 96/70 (ĠU L 15, tal-21.1.1970, p. 4) (4) Ir-Regolament (KEE, Euratom, KEFA) Nru 16/71 (ĠU L 5, tas-7.1.1971, p. 1) (5) Ir-Regolament (KEE, Euratom, KEFA) Nru 2653/71 (ĠU L 276, tas-16.12.1971, p. 1) (6) Ir-Regolament (KEE, Euratom, KEFA) Nru 2654/71 (ĠU L 276, tas-16.12.1971, p. 6) (7) Ir-Regolament (Euratom, KEFA, KEE) Nru 1369/72 (ĠU L 149, ta' l-1.7.1972, p. 1) (8) Ir-Regolament (Euratom, KEFA, KEE) Nru 1473/72 (ĠU L 160, tas-16.7.1972, p. 1) (9) Ir-Regolament (Euratom, KEFA, KEE) Nru 2647/72 (ĠU L 283, ta' l-20.12.1972, p. 1) (10) Ir-Regolament (KEFA, KEE, Euratom) Nru 558/73 (ĠU L 55, tat-28.2.1973, p. 1) (11) Ir-Regolament (KEFA, KEE, Euratom) Nru 2188/73 (ĠU L 223, tal-11.8.1973, p. 1) (12) Ir-Regolament (KEE, Euratom, KEFA) Nru 2/74 (ĠU L 2, tat-3.1.1974, p. 1) (13) Ir-Regolament (KEE, Euratom, KEFA) Nru 3191/74 (ĠU L 341, ta' l-20.12.1974, p. 1) (14) Ir-Regolament (Euratom, KEFA, KEE) Nru 711/75 (ĠU L 71, ta' l-20.3.1975, p. 1) (15) Ir-Regolament (Euratom, KEFA, KEE) Nru 1009/75 (ĠU L 98, tad-19.4.1975, p. 1) (16) Ir-Regolament (Euratom, KEFA, KEE) Nru 1601/75 (ĠU L 164, tas-27.6.1975, p. 1) (17) Ir-Regolament (Euratom, KEFA, KEE) Nru 2577/75 (ĠU L 263, tal-11.10.1975, p. 1) (18) Ir-Regolament (KEFA, KEE, Euratom) Nru 2615/76 (ĠU L 299, tad-29.10.1976, p. 1) (19) Ir-Regolament (KEFA, KEE, Euratom) Nru 3177/76 (ĠU L 359, tat-30.12.1976, p. 1) (20) Ir-Regolament (KEFA, KEE, Euratom) Nru 3178/76 (ĠU L 359, tat-30.12.1976, p. 9) (21) Ir-Regolament (KEE, Euratom, KEFA) Nru 1376/77 (ĠU L 157, tat-28.6.1977, p. 1) (22) Ir-Regolament (KEE, Euratom, KEFA) Nru 2687/77 (ĠU L 314, tat-8.12.1977, p. 1) (23) Ir-Regolament (KEE, Euratom, KEFA) Nru 2859/77 (ĠU L 330, tat-23.12.1977, p. 1) (24) Ir-Regolament (Euratom, KEFA, KEE) Nru 912/78 (ĠU L 119, tat-3.5.1978, p. 1) (25) Ir-Regolament (Euratom, KEFA, KEE) Nru 914/78 (ĠU L 119, tat-3.5.1978, p. 8) (26) Ir-Regolament (Euratom, KEFA, KEE) Nru 2711/78 (ĠU L 328, tat-23.11.1978, p. 1) (27) Ir-Regolament (Euratom, KEFA, KEE) Nru 3084/78 (ĠU L 369, tad-29.12.1978, p. 1) (28) Ir-Regolament (Euratom, KEFA, KEE) Nru 3085/78 (ĠU L 369, tad-29.12.1978, p. 6) (29) Ir-Regolament (KEFA, KEE, Euratom) Nru 2955/79 (ĠU L 336, tad-29.12.1979, p. 1) (30) Ir-Regolament (KEE, Euratom, KEFA) Nru 160/80 (ĠU L 20, tas-26.1.1980, p. 1) (31) Ir-Regolament (KEE, Euratom, KEFA) Nru 161/80 (ĠU L 20, tas-26.1.1980, p. 5) (32) Ir-Regolament (Euratom, KEFA, KEE) Nru 187/81 (ĠU L 21, ta' l-24.1.1981, p. 18) u Ir-Regolament (Euratom, KEFA, KEE) Nru 397/81 (ĠU L 46, tad-19.2.1981, p. 1) (33) Ir-Regolament (Euratom, KEFA, KEE) Nru 2780/81 (ĠU L 271, tas-26.9.1981, p. 1) (34) Ir-Regolament (Euratom, KEFA, KEE) Nru 3821/81 (ĠU L 386, tal-31.12.1981, p. 1) (35) Ir-Regolament (KEFA, KEE, Euratom) Nru 371/82 (ĠU L 47, tad-19.2.1982, p. 8) (36) Ir-Regolament (KEFA, KEE, Euratom) Nru 372/82 (ĠU L 47, tad-19.2.1982, p. 13) (37) Ir-Regolament (KEFA, KEE, Euratom) Nru 3139/82 (ĠU L 331, tas-26.11.1982, p. 1) (38) Ir-Regolament (KEE, Euratom, KEFA) Nru 440/83 (ĠU L 53, tas-26.2.1983, p. 1) (39) Ir-Regolament (KEE, Euratom, KEFA) Nru 1819/83 (ĠU L 180, tal-5.7.1983, p. 1) (40) Ir-Regolament (KEE, Euratom, KEFA) Nru 2074/83 (ĠU L 203, tas-27.7.1983, p. 1) (41) Ir-Regolament (KEE, Euratom, KEFA) Nru 3647/83 (ĠU L 361, ta' l-24.12.1983, p. 1) (42) Ir-Regolament (KEFA, KEE, Euratom) Nru 419/85 (ĠU L 51, tal-21.2.1985, p. 1) (43) Ir-Regolament (KEFA, KEE, Euratom) Nru 420/85 (ĠU L 51, tal-21.2.1985, p. 6) (44) Ir-Regolament (KEFA, KEE, Euratom) Nru 1578/85 (ĠU L 154, tat-13.6.1985, p. 1) (45) Ir-Regolament (KEFA, KEE, Euratom) Nru 1915/85 (ĠU L 180, tat-12.7.1985, p. 3) (46) Ir-Regolament (KEFA, KEE, Euratom) Nru 2799/85 (ĠU L 265, tat-8.10.1985, p. 1) (47) Ir-Regolament (KEFA, KEE, Euratom) Nru 3580/85 (ĠU L 343, ta' l-20.12.1985, p. 1) (48) Ir-Regolament (KEE, Euratom, KEFA) Nru 3855/86 (ĠU L 359, tad-19.12.1986, p. 1) (49) Ir-Regolament (KEE, Euratom, KEFA) Nru 3856/86 (ĠU L 359, tad-19.12.1986, p. 5) (50) Ir-Regolament (Euratom, KEFA, KEE) Nru 793/87 (ĠU L 79, tal-21.3.1987, p. 1) (51) Ir-Regolament (Euratom, KEFA, KEE) Nru 3019/87 (ĠU L 286, tad-9.10.1987, p. 3) (52) Ir-Regolament (Euratom, KEFA, KEE) Nru 3212/87 (ĠU L 307, tad-29.10.1987, p. 1) (53) Ir-Regolament (Euratom, KEFA, KEE) Nru 3784/87 (ĠU L 356, tat-18.12.1987, p. 1) (54) Ir-Regolament (KEFA, KEE, Euratom) Nru 2338/88 (ĠU L 204, tad-29.7.1988, p. 1) (55) Ir-Regolament (KEFA, KEE, Euratom) Nru 2339/88 (ĠU L 204, tad-29.7.1988, p. 5) (56) Ir-Regolament (KEFA, KEE, Euratom) Nru 3982/88 (ĠU L 354, tat-22.12.1988, p. 1) (57) Ir-Regolament (KEE, Euratom, KEFA) Nru 2187/89 (ĠU L 209, tal-21.7.1989, p. 1) (58) Ir-Regolament (KEE, Euratom, KEFA) Nru 3728/89 (ĠU L 364, ta' l-14.12.1989, p. 1) (59) Ir-Regolament (Euratom, KEFA, KEE) Nru 2258/90 (ĠU L 204, tat-2.8.1990, p. 1) (60) Ir-Regolament (Euratom, KEFA, KEE) Nru 3736/90 (ĠU L 360, tat-22.12.1990, p. 1) (61) Ir-Regolament (KEE) Nru 2232/91 (ĠU L 204, tat-22.7.1991, p. 1) (62) Ir-Regolament (KEFA, KEE, Euratom) Nru 3830/91 (ĠU L 361, tal-31.12.1991, p. 1) (63) Ir-Regolament (KEFA, KEE, Euratom) Nru 3831/91 (ĠU L 361, tal-31.12.1991, p. 7) (64) Ir-Regolament (KEFA, KEE, Euratom) Nru 3832/91 (ĠU L 361, tal-31.12.1991, p. 9) (65) Ir-Regolament (KEFA, KEE, Euratom) Nru 3833/91 (ĠU L 361, tal-31.12.1991, p. 10) (66) Ir-Regolament (KEFA, KEE, Euratom) Nru 3834/91 (ĠU L 361, tal-31.12.1991, p. 13) (67) Ir-Regolament (KEE, Euratom, KEFA) Nru 571/92 (ĠU L 62, tas-7.3.1992, p. 1) (68) Ir-Regolament (KEE, Euratom, KEFA) Nru 3761/92 (ĠU L 383, tad-29.12.1992, p. 1) (69) Ir-Regolament (KEE, Euratom, KEFA) Nru 3947/92 (ĠU L 404, tal-31.12.1992, p. 1) (70) Ir-Regolament (Euratom, KEFA, KEE) Nru 3608/93 (ĠU L 328, tad-29.12.1993, p. 1) (71) Ir-Regolament (KEFA, KE, Euratom) Nru 3161/94 (ĠU L 335, tat-23.12.1994, p. 1) kif emendat bir-Regolament (KE, Euratom, KEFA) Nru 1197/95 (ĠU L 119, tat-30.5.1995, p. 1) (72) Ir-Regolament (KEFA, KE, Euratom) Nru 2963/95 (ĠU L 310, tat-22.12.1995, p. 1) (73) Ir-Regolament (Euratom, KEFA, KE) Nru 1354/96 (ĠU L 175, tat-13.7.1996, p. 1) (74) Ir-Regolament (Euratom, KEFA, KE) Nru 2485/96 (ĠU L 338, tat-28.12.1996, p. 1) (75) Ir-Regolament (KEFA, KE, Euratom) Nru 2192/97 (ĠU L 301, tal-5.11.1997, p. 5.) (76) Ir-Regolament (KEFA, KE, Euratom) Nru 2591/97 (ĠU L 351, tat-23.12.1997, p. 1) (77) Ir-Regolament (KE, KEFA, Euratom) Nru 781/98 (ĠU L 113, tal-15.04.1998, p. 4) (78) Ir-Regolament (KE, KEFA, Euratom) Nru 2458/98 (ĠU L 307, tas-17.11.1998, p. 1) (79) Ir-Regolament (KE, KEFA, Euratom) Nru 2594/98 (ĠU L 325, tat-3.12.1998, p. 1) (80) Ir-Regolament (KE, KEFA, Euratom) Nru 2762/98 (ĠU L 346, tat-22.12.1998, p. 1) (81) Komunikazzjoni mill-Kummissjoni lill-istituzzjonijiet oħra dwar il-konverzjoni f' euro ta' ammonti provduti fir-Regolamenti tal-Persunal Nru 1999/Ċ 60/09 (ĠU C 60, tat-3.02.1999, p. 11) (82) Ir-Regolament (KE, KEFA, Euratom) Nru 620/1999 (ĠU L 78, ta' l-24.3.1999, p. 1) (83) Ir-Regolament (KE, KEFA, Euratom) Nru 1238/1999 (ĠU L 150, tas-17.6.1999, p. 1) (84) Ir-Regolament (KE, KEFA, Euratom) Nru 2700/1999 (ĠU L 327, tal-21.12.1999, p. 1). (85) Ir-Regolament (KE, KEFA, Euratom) Nru 212/2000 (ĠU L 24, tad-29.1.2000, p. 1) (86) Ir-Regolament (KE, KEFA, Euratom) Nru 628/2000 (ĠU L 76, tal-25.3.2000, p. 1) (87) Ir-Regolament (KE, KEFA, Euratom) Nru 2804/2000 (ĠU L 326, tat-22.12.2000, p. 3) (88) Ir-Regolament (KE, KEFA, Euratom) Nru 2805/2000 (ĠU L 326, tat-22.12.2000, p. 7) (89) Ir-Regolament (KE, KEFA, Euratom) Nru 1986/2001 (ĠU L 271, tat-12.10.2001, p.1) (90) Ir-Regolament (KE, KEFA, Euratom) Nru 2581/2001 (ĠU L 345, tad-29.12.2001, p.1) (91) Ir-Regolament (KE, KEFA, Euratom) Nru 490/2002 (ĠU L 77, ta' l-20.3.2002, p.1) (92) Ir-Regolament (KE, Euratom) Nru 2265/2002 (ĠU L 347, ta' l-20.12.2002, p.1) [4] [1] Dan il-kompendju huwa ippreparat mill-Unità tar-Regolamenti tal-Persunal tal-Kummissjoni. Kull kumment fuq din il-pubblikazzjoni jista' jintbagħat b' e-mail lill- ADMIN-QUICK-WAY@cec.eu.int. [2] dawn ir-Regolamenti tal-Persunal u l-kondizzjonijiet ta' l-impjieg jieħdu post ir-Regolamenti tal-Persunal ta' l-uffiċjali u l-kondizzjonijiet ta' l-impjieg ta' ħaddiema oħra tal-Komunità Ekonomika Ewropea u l-Komunità Ewropea dwar l-Enerġija Atomika preskritti bir-Regolamenti tal-Kunsill Nru 31 (KEE) u Nru 11 (EAKE) tal- 18.12.1961 (ĠU C 45, ta' l-14.6.1962 – Edizzjoni Speċjali 1959-62, Novembru 1972) Regolamenti tal-Persunal ta' l-uffiċjali u l-kondizzjonijiet ta' l-impjieg ta' ħaddiema oħra tal-Komunità Ewropea tal-Faħam u l-Azzar. [3] Konsolidazzjoni ta' strumenti legali ma għandhiex status leġislattiv sakemm ma tkunx prodotta mill-istituzzjoni li tippromulgha. Billi testi kkonsolidati tar-Regolamenti tal-Kunsill kienu prodotti mill-Kummissjoni, fil-każ ta' litigazzjoni għandha ssir referenza għar-Regolament(i) tal-Kunsill rilevanti kif oriġinarjament ppubblikati fil-Ġurnal Uffiċjali u mhux għal din il-konsolidazzjoni.Magħruf dan, il-kompendju kien ippreparat b'reqqa u huwa ittamat li jkun għajn mitqla deheb ta' informazzjoni u għodda utli għax-xogħol. [4] Dan ir-Regolament għamel l-aktar aġġustament riċenti għar-remunerazzjoni ta' l-uffiċjali u ħaddiema oħra tal-Komunitajiet Ewropej skond l-Artikolu 65 tar-Regolamenti tal-Persunal. -------------------------------------------------- I Regolamenti tal-Persunal ta' l-Uffiċjali tal-Komunitajiet Ewropej Titolu I: Disposizzjonijiet ġenerali Titolu II: Drittijiet u obbligi ta' l-uffiċjali Titolu III: Karriera ta' l-uffiċjali Il-Kapitolu 1: Reklutaġġ Il-Kapitolu 2: Stat amministrattiv Taqsima 1: Mpjieg attiv Taqsima 2: Sekondar Taqsima 3: leave fuq raġunijiet personali Taqsima 4: Stat mhux attiv Taqsima 5: leave għal servizz militari Il-Kapitolu 3: Rapporti, avvanzament għal skala ogħla u promozzjoni Il-Kapitolu 4: Tmiem tas-servizz Taqsima 1: Riżenja Taqsima 2: Riżenja ta' bilfors Taqsima 3: Irtirar fl-interessi tas-servizz Taqsima 4: Tkeċċija fuq inkompetenza Taqsima 5: Irtirar Taqsima 6: Grad onorarju Titolu IV: Kondizzjonijiet tax-xogħol ta' l-uffiċjali Il-Kapitolu 1: Siegħat ta' xogħol Il-Kapitolu 2: leave Il-Kapitolu 3: Vakanzi pubbliċi It-Titolu V: Emolumenti u benefiċċji tas-sigurtà soċjali ta' l-uffiċjali Il-Kapitolu 1: Remunerazzjoni u spejjeż Taqsima 1: Remunerazzjoni Taqsima 2: Spejjeż Il-Kapitolu 2: Benefiċċji tas-sigurtà soċjali Il-Kapitolu 3: Pensjonijiet Il-Kapitolu 4: Irkuprar ta' pagament mhux dovut Il-Kapitolu 5: Subrogazzjoni favur il-komunitajiet Titolu VI: Miżuri dixxiplinari Titolu VII: Appelli Titolu VIII: Disposizzjonijiet speċjali applikabbli għall-uffiċjali fis-servizzi xjentifiċi jew tekniċi tal-komunitajiet Titolu VIIIA: Disposizzjonijiet speċjali u eċċezzjonali applikabbli għall-uffiċjali li jservu f'pajjiż terz Titolu IX: Disposizzjonijiet transitorji u finali Il-Kapitolu 1: Disposizzjonijiet transitorji Il-Kapitolu 2: Disposizzjonijiet finali L-Anness I Posizzjonijiet bażiċi u meded ta' karrieri li Jikkorrispondu A. Posizzjonijiet basiċi u l-meded tal-karrieri li jikkorrispondu f'kull Kategorija u fis-Servizz tal-Lingwi, kif provdut fl-Artikolu 5(4) tar-Regolamenti tal-Persunal B. Posizzjonijiet basiċi u l-meded tal-karrieri li jikkorrispondu ta' l-uffiċjali fis-servizzi xjentifiċi u tekniċi tal-Komunitajiet, kif provdut fl-Artikolu 92 tar-Regolamenti tal-Persunal L-Anness II Komposizzjoni u proċedura tal-korpiprovduti fl-Artikolu 9 tar-Regolamentital-Persunal Taqsima 1: Kumitat tal-Persunal Taqsima 2: Kumitat Konġunt Taqsima 3: Bord dixxiplinari Taqsima 4: Kumitat ta' Invalidità Taqsima 5: Kumitat tar-Rapporti L-Anness III: Kompetizzjonijiet L-Anness IV: Allowance taħt l-Artikoli 41 u 50 tar-Regolamenti tal-Persunal L-Anness IVa: Xogħol ta' nofs il-ħin L-Anness V: leave Taqsima 1: leave fis-sena Taqsima 2: leave speċjali Taqsima 3: Ħin ta' l-ivvjaġġar L-Anness VI: leave ta' kumpens u remunerazzjoni ta' sahra L-Anness VII: Remunerazzjoni u rimbors ta' spejjeż Taqsima 1: Allowance tal-familja Taqsima 2 Allowance ta' espatrijazzjoni Taqsima 2a: Allowance fissa Taqsima 2b: Allowance tat-tagħlim Taqsima 3: Rimbors ta' l-ispejjeż A. Allowance ta' l-istallazzjoni B. Allowance ta' stallazzjoni mill-ġdid Ċ. Spejjeż ta' l-ivvjaġġar D. Spejjeż ta' ċaqliq E. Allowance tas-sussistenza ta' kuljum F. Spejjeż tal-missjoni G. Rimborsar fiss ta' l-ispejjeż Taqsima 4: Ħlas ta' somom dovuti L-Anness VIII: Skema tal-pensjoni Il-Kapitolu 1: Disposizzjonijiet Ġenerali Il-Kapitolu 2: Pensjoni ta' rtirar u għotja għat-tluq Taqsima 1: Pensjoni ta' rtirar Taqsima 2: Għotja għat-tluq Il-Kapitolu 3: Pensjoni għall-Invalidità Il-Kapitolu 4: Pensjoni għas-sopravissut Il-Kapitolu 5: Pensjonijiet provvisorji Il-Kapitolu 6: Żidiet fil-pensjoni għal tfal dipendenti Il-Kapitolu 7 Taqsima 1: L-iffinanzjar ta' l-iskema tal-pensjoni Taqsima 2: Kalkolu tal-pensjoni Taqsima 3: Ħlas tal-benefiċċji Il-Kapitolu 8: Disposizzjonijiet transitorji L-Anness IX: Proċeduri dixxiplinari L-Anness X: Disposizzjonijiet speċjali u eċċezzjonaliapplikabbli għall-uffiċjali li jservu f'pajjiż terz Il-Kapitolu 1: Disposizzjonijiet ġenerali Il-Kapitolu 2: Obbligi Il-Kapitolu 3: Kondizzjonijiet tax-xogħol Il-Kapitolu 4 Emolumenti u benefiċċji tas-sigurtà soċjali Taqsima 1: Emolumenti u benefiċċji tal-familja Taqsima 2: Regoli dwar ir-rimbors ta' l-ispejjeż Taqsima 3: Benefiċċji tas-sigurtà soċjali Il-Kapitolu 5: Dixxiplina Il-Kapitolu 6: Disposizzjonijiet transitorji L-Anness XI: Regoli biex ikunu implimentati l-Artikolu 64 u 65 tar-Regolamenti tal-Persunal Il-Kapitolu 1: Reviżjoni kull sena tar-remunerazzjoni Taqsima 1: Fatturi li jistabbilixxu l-aġġustamentita' kull sena Taqsima 2: Arranġamenti għall-aġġustamentita' kull sena tar-remunerazzjoni Il-Kapitolu 2: Aġġustamenti ta' interim tar-remunerazzjoni Il-Kapitolu 3: Pajjiżi b'rata għolja ta' inflazzjoni Il-Kapitolu 4: Ħolqien tal-peżati Il-Kapitolu 5: Klawżola ta' eċċezzjoni Il-Kapitolu 6: Ir-rwol ta' l-Uffiċju ta' l-Istatistika tal-Komunitajiet Ewropej u r-Relazzjonijiet ma' l-istituzzjonijet ta' l-Istatistika nazzjonali ta' l-Istati Membri Il-Kapitolu 7: Disposizzjonijiet finali u l-klawżola tar-reviżjoni Titolu I: Disposizzjonijiet ġenerali L-Artikolu 1 (21) (73) Għall-iskopijiet ta' dawn ir-Regolamenti tal-Persunal, "l-uffiċjal tal-Komunitajiet" tfisser kull persuna li kien maħtur, kif provdut f'dawn ir-Regolamenti tal-Persunal, għal post stabbilit fil-persunal ta' wieħed mill-istituzzjonijiet tal-Komunitajiet minn istrument maħruġ mill-awtorità tal-ħatra ta' dik l-istituzzjoni. Għajr jekk provdut mod ieħor, il-Kumitat Ekonomiku u Soċjali, il-Kumitat tar-Reġjuni u l-Ombudsman ta' l-Unjoni Ewropea għandhom, għall-iskopijiet ta' dawn ir-Regolamenti tal-Persunal, ikunu ttrattati bħala istituzzjonjiet tal-Komunitajiet. L-Artikolu 1a (77) 1. L-uffiċjali għandhom ikunu ntitolati għal trattament indaqs taħt dawn ir-Regolamenti tal-Persunal mingħajr riferenza, diretta jew indiretta, għar-razza, twemmin politiku, filosofiku jew reliġjuż, sess jew xejra sesswali, mingħajr preġudizzju għad-disposizzjonijiet relevanti li jeħtieġu stat maritali. 2. Bil-ħsieb li tkun żgurata ugwaljanza sħiħa fil-prattika bejn rġiel u nisa fil-ħajja tax-xogħol, il-prinċipju ta' trattament indaqs m'għandux jipprojbixxi l-istituzzjonijiet tal-Komunitajiet Ewropej milli jżommu jew jadottaw miżuri li jipprovdu vantaġġi speċifiċi sabiex jagħmluha aktar faċli għas-sess li m'għandux rappreżentanza li jfittex attivita' vokazzjonali jew sabiex jipprevjenu jew jikkompensaw għal svantaġġi f'karrieri professjonali. 3. L-istituzzjonijiet għandhom jistabbilixxu, bi ftehim, wara li jikkonsultaw il-Kumitat tar-Regolamenti tal-Persunal, il-miżuri u l-azzjonijiet biex jippromwovu opportunitajiet indaqs għall-irġiel u n-nisa fl-oqsma koperti minn dawn ir-Regolamenti tal-Persunal, u għandhom jadottaw id-disposizzjonijiet xierqa li jindirizzaw mill-ġdid it-tali de facto inugwaljanzi li jfixxklu opportunitajiet lin-nisa f'dawn l-oqsma. L-Artikolu 2 (69) (73) Kull istituzzjoni għandha tistabbilixxi min ġewwa fiha għandu jeserċita s-setgħat mogħtija minn dawn ir-Regolamenti tal-Persunal fuq l-awtorità tal-ħatra. Dwar l-uffiċjali tal-Kumitat Ekonomiku u Soċjali, il-Kumitat tar-Reġjuni u s-segretarjat ta' l-Ombudsman ta' l-Unjoni Ewropea, ir-regoli ta' proċedura ta' dawk il-Kumitati u ta' l-Ombudsman għandhom jistabbilixxu min għandu jeserċita s-setgħat mogħtija minn dawn ir-Regolamenti tal-Persunal fuq l-awtorità tal-ħatra. Madankollu, żewġ istituzzjonijiet jew aktar jistgħu jafdaw wieħed minnhom jew lil korp interistituzzjonali l-eżerċizzju tas-setgħat mogħtija lill-awtorità tal-ħatra dwar l-ingaġġ u ta' l-iskemi tas-sigurtà soċjali u l-pensjonijiet. Artikolu 3 L-istrument li jaħtar uffiċjal għandu juri d-data ta' meta l-ħatra tidħol fis-seħħ; din id-data m'għandhiex tkun qabel id-data meta l-uffiċjal jibda d-dmirijiet tiegħu. Artikolu 4 L-ebda ħatra jew promozzjoni m'għandha ssir għal xi skop ieħor barra dak biex jimtela post vojt kif provdut f'dawn ir-Regolament tal-Persunal. Postijiet vojta f'istituzzjoni għandhom ikunu notifikati lill-persunal ta' dik l-istituzzjoni hekk kif l-awtorità tal-ħatra tiddeċiedi li l-post għandu jimtela. Jekk il-post vojt ma jistax jimtela minn trasferiment, promozzjoni jew kompetizzjoni interna, dan għandu jkun notifikat lit-tlett Komunitajiet Ewropew. Artikolu 5 (8) 1. Il-postijiet koperti minn dawn ir-Regolamenti tal-Persunal għandhom ikunu kklassifikati, skond in-natura u l-importanza tad-dmirijiet li għalihom jirrelataw, f'erba' kategoriji, A, B, Ċ u D, f'ordni nieżla tal-grad. Il-kategorija A għandha tinkludi tmien gradi, maqsuma f'meded ta' karrieri li normalment fihom żewġ gradi kull wieħed għall-perunal ingaġġat fi dmirijiet amministrattivi jew ta' konsulenza li jeħtieġu edukazzjoni universitarja jew esperjenza professjonali ekwivalenti. Il-kategorija B għandha tinkludi ħames gradi, maqsuma f'meded ta' karrieri li normalment fihom żewġ gradi kull wieħed għall-perunal ingaġġat fi dmirijiet eżekuttivi li jeħtieġu livell avvanzat ta' edukazzjoni sekondarja jew esperjenza professjonali ekwivalenti. Il-kategorija Ċ għandha tinkludi ħames gradi, maqsuma f'meded ta' karrieri li normalment fihom żewġ gradi kull wieħed għall-perunal ingaġġat fi dmirijiet klerikali li jeħtieġu edukazzjoni sekondarja jew esperjenza professjonali ekwivalenti. Il-kategorija D għandha tinkludi erba' gradi, maqsuma f'meded ta' karrieri li normalment fihom żewġ gradi kull wieħed għall-perunal ingaġġat fi dmirijiet manwali jew ta' servizz li jeħtieġu edukazzjoni primarja, jekk meħtieġ supplimentata b'xi taħriġ tekniku. B' deroga mid-disposizzjonijiet ta' qabel, madankollu, il-postijiet li ġejjin mill-istess qasam professjonali speċjalizzat jistgħu, skond il-proċedura tar-reviżjoni ta' dawn ir-Regolamenti tal-Persunal, ikunu fformati f'servizzi li jilqgħu numru ta' gradi ta' waħda jew aktar mill-kategoriji ta' qabel. 2. Postijiet tat-tradutturi u interpreti jkunu miġbura f'Servizz tal-Lingwi bl-isem ta' LA, magħmul minn sitt gradi ekwivalenti għall-gradi 3 sa 8 tal-Kategorija A u maqsuma f'meded ta' karrieri li normalment fihom żewġ gradi kull wieħed. 3. Kondizzjonijiet identiċi għar-reklutaġġ u s-servizz ta' karriera għandhom japplikaw għall-uffiċjali kollha ta' l-istess kategorija jew l-istess servizz. 4. Tabella li turi l-postijiet basiċi u l-meded tal-karrieri li jikkorrospondu tingħata fl-Anness I. B'riferenza għal din it-tabella kull istituzzjoni għandha, wara li tikkonsulta l-Kumitat tar-Regolamenti tal-Persunal imsemmi fl-Artikolu 10, tiddefinixxi d-dmirijiet u s-setgħat marbutin ma' kull post bażiku. Artikolu 6 Il-lista tal-postijiet mehmuża mat-taqsima tal-budget relatat ma' kull istituzzjoni għandhom jindikaw, għal kull kategorija u kull servizz, in-numru tal-postijiet f'kull grad għal kull bracket tal-karrieri. Artikolu 7 (8) 1. L-awtorità tal-ħatra għandha, waqt li taġixxi biss fl-interess tas-servizz u mingħajr każ tan-nazzjonalita', tassenja kull uffiċjal b'ħatra jew trasferiment għall-post fil-kategorija jew servizz tiegħu li jikkorrispondu mal-grad tiegħu. Uffiċjal jista' japplika għal trasferiment ġewwa l-istituzzjoni tiegħu. 2. Uffiċjal jista' jissejjaħ biex jieħu post temporanjament fi bracket tal-karrieri fil-kategorija jew servizz tiegħu li hija ogħla mill-bracket sostantiva tal-karriera tiegħu. Mill-bidu tar-raba' xahar tat-tali post temporanju, huwa għandu jirċievi allowance tad-differenza li huwa daqs id-differenza bejn ir-remunerazzjoni konnessa mal-grad sostantiv u t-tarġa tiegħu, u r-remunerazzjoni li kieku jirċievi għat-tarġa li jkun klassifikat fil-grad tal-bidu jekk ikun maħtur fil-bracket tal-karrieri tal-post temporanju tiegħu. It-tul ta' żmien tal-post temporanju m'għandux jaqbeż is-sena, ħlief fejn, direttament jew indirettament, il-post huwa biex jinbidel uffiċjal li huwa sekondat għal post ieħor fl-interessi tas-servizz, imsejjaħ għal servizz militari jew assenti fuq leave fit-tul minħabba mard. Artikolu 8 Uffiċjal sekondat għal istituzzjoni oħra tal-Komunitajiet Ewropew jista', wara perjodu ta' sitt xhur, japplika biex ikun trasferit għal dik l-istituzzjoni. Jekk l-istituzzjon ewlenija ta' l-uffiċjal u l-istituzzjoni li kien sekondat fiha t-tnejn jaċċettaw it-trasferiment, l-uffiċjal għandu jitqies li serva s-servizz kollu tal-karriera tiegħu fil-Komunità f'din l-istituzzjoni l-aħħar imsemmija. Huwa m'għandux jirċievi bis-saħħa tat-tali trasferiment xi benefiċċju finanzjarju li uffiċjal huwa intitolat li jirċievi taħt dawn ir-Regolamenti tal-Persunal mat-tmiem tas-servizz minn ma' waħda mill-istituzzjonijiet tal- Komunitajiet. Jekk id-deċiżjoni li tagħti l-applikazzjoni tinvolvi stabbiliment fi grad ogħla minn dak okkupat mill-istituzzjoni ewlenija, din għandha tgħodd bħala promozzjoni; it-tali deċiżjoni tista' tittieħed biss skond it-termini ta' l-Artikolu 45. Artikolu 9 (69) 1. Għandu jiġi stabbilit: (a) ġewwa kull istituzzjoni: - Kumitat tal-Persunal, li jista' jkun organiżżat f'taqsimiet għall-postijiet differenti ta' l-impieg; - Kumitat Konġunt wieħed jew aktar, kif xieraq għan-numru ta' uffiċjali fil-postijiet ta' l-impieg; - Bord tad-Dixxiplina wieħed jew aktar, kif xieraq għan-numru ta' uffiċjali fil-postijiet ta' l-impieg; - Kumitat tar-Rapporti, jekk meħtieġ (b) għall-Komunitajiet: - Kumitat ta' Invalidità, li għandhom iwettqu l-funzjonijiet assenjati lilhom minn dawn ir-Regolamenti tal-Persunal. 1a. Għall-applikazzjoni ta' ċerti disposizzjonijiet ta' dawn ir-Regolamenti tal-Persunal, Kumitat Konġunt komuni jista' jkun stabbilit għal żewġ istituzzjonijiet jew aktar. 2. Il-komposizzjoni u l-proċedura tal-korpi għandha tkun stabbilita minn kull istituzzjoni skond id-disposizzjonijiet ta' l-Anness II. Il-membri ta' dawn il-korpi għandhom ikunu mniżżla fil-Bulettin tal-Persunal ta' kull xahar tal-Komunitajiet. 3. Il-Kumitat tal-Persunal għandu jirrappreżenta l-interessi tal-persunal rigward l-istituzzjoni tagħhom u jżomm kuntatt kontinwu bejn l-istituzzjoni u l-persunal. Għandu jikkontribwixxi għall-operazzjoni tajba tas-servizz billi jipprovdi mezz ta' espressjoni ta' l-opinjoni tal-persunal. Għandu jġib għall-attenzjoni tal-korpi kompetenti ta' l-istituzzjoni kull diffikulta li jkollha implikazzjonijiet ġenerali dwar l-interpretazzjoni u l-applikazzjoni ta' dawn ir-Regolamenti tal-Persunal. Jista' jkun ikkonsultat fuq kull diffikulta ta' dan it-tip. Il-Kumitat għandu jibgħat lill-korpi kompetenti ta' l-istituzzjoni suġġerimenti dwar l-organizzazzjoni u l-operazzjoni tas-servizz u proposti għat-titjib tal-kondizzjonijiet tax-xogħol tal-persunal jew il-kondizzjonijiet ġenerali ta' l-għajxien. Il-Kumitat għandu jieħu sehem fl-amministrazzjoni u superviżjoni tal-korpi ta' assistenza soċjali mwaqqfa mill-istituzzjoni fl-interessi tal-persunal tagħha. Jista', bil-kunsens ta' l-istituzzjoni, jistabbilixxi t-tali servizzi ta' assistenza soċjali. 4. Barra l-funzjonijiet assenjati lilhom minn dawn ir-Regolamenti tal-Persunal, il-Kumitat jew il-Kumitati Konġunti jista' jkunu kkonsultati mill-awtorità tal-ħatra jew mill-Kumitat tal-Persunal dwar mistoqsijiet ta' natura ġenerali li wieħed minn ta' l-aħħar jaħseb li għandhom isiru. 5. L-opinjoni tal-Kumitat tar-Rapporti għandha tinkiseb: (a) dwar azzjoni wara li jitlesta servizz probatorju; (b) dwar tkeċċijiet fuq inkompetenza; u (ċ) dwar l-għażla tal-persunal li għandhom ikunu affettwati minn xi tnaqqis fl-istabbiliment. Il-Kumitat għandu jiżgura li r-rapporti perjodiċi fuq il-membri tal-persunal isiru b'mod uniformi ġewwa kull istituzzjoni. Artikolu 10 Kumitat tar-Regolamenti tal-Persunal għandu jkun stabbilit li jikkonsisti minn rappreżentanti ta' l-istituzzjonijiet tal-Komunitajiet u numru ndaqs ta' rappreżentanti tal-Kumitati tal-Persunal tagħhom. Il-proċedura biex jinħatru membri tal-Kumitat tar-Regolamenti tal-Persunal għandha tkun deċiża bi qbil komuni ta' l-istituzzjonijiet. Barra l-funzjonijiet assenjati lilu minn dawn ir-Regolamenti tal-Persunal, il-Kumitat jista' jifformula suġġerimenti għar-reviżjoni tar-Regolamenti tal-Persunal. Il-Kumitat għandu jkun ikkonsultat mill-Kummissjoni fuq kull proposta għar-reviżjoni tar-Regolamenti tal-Persunal; għandu jgħarraf l-opinjoni tiegħu fit-tali perjodu li jista' jkun stabbilit mill-Kummissjoni. Il-Kumitat għandu jiltaqa' fuq it-talba tal-President tiegħu, istituzzjoni jew il-Kumitat tal-Persunal ta' istituzzjoni. Il-minuti tal-laqgħat tal-Kumitat għandhom ikunu kkomunikati lill-korpi xierqa. Artikolu 10a (8) L-istituzzjoni għandha tippreskrivi l-perjodi li matulhom il-Kumitat tal-Persunal, il-Kumitat Konġunt jew il-Kumitat tar-Regolamenti tal-Persunal iridu jwasslu opinjonijiet mitluba minnhom; dawn il-perjodi m'għandhomx ikunu anqas minn 15-il ġurnata ta' xogħol. Jekk l-ebda opinjoni ma titwassal matul il-perjodu preskritt l-istituzzjoni għandha tieħu d-deċiżjoni tagħha. Titolu II: Drittijiet u obbligi ta' l-uffiċjali Artikolu 11 Uffiċjal għandu jwettaq id-dmirijiet tiegħu u jġib ruħu biss bl-interessi tal-Komunitajiet f'moħħu; la għandu jfittex u lanqas jieħu istruzzjonijiet minn kwalunkwe gvern, awtorità, organizzazzjoni jew persuna barra l-istituzzjoni tiegħu. Uffiċjal m'għandux, mingħajr il-permess ta' l-awtorità tal-ħatra, jaċċetta minn kwalunkwe gvern jew minn kwalunkwe sors ieħor barra l-istituzzjoni tiegħu xi unur, dekorazzjoni, favur, rigal jew ħlas ta' kull tip li jkun, ħlief għal servizzi li saru jew qabel il-ħatra tiegħu jew matul leave speċjali għal militar jew servizz nazzjonali ieħor u għal dak it-tali servizz. Artikolu 12 Uffiċjal għandu jżomm lura minn kull azzjoni u, partikolarment, kull espressjoni pubblika ta' opinjoni li tista' tirrifletti fuq il-posizzjoni tiegħu. La jista' jkollu u lanqas jakkwista, direttament jew indirettament, f'impriżi li huma suġġetti għall-awtorità ta' l-istituzzjoni tiegħu jew li jkollom x'jaqsmu ma' dik l-istituzzjoni, kwalunkwe interess tat-tali tip jew daqs li jista' jfixkel l-indipendenza tiegħu fil-qadi ta' dmirijietu. Uffiċjali li jixtieq jieħu sehem f'attivita' barranija, kemm jekk bi qligħ jew le, jew li jwettaq xi nkarigu barra l-Komunitajiet irid jikseb permess mill-awtorità tal-ħatra. Il-permes ikun rifjutat jekk l-attivita' jew l-inkarigu huwa tali li jfixkel l-indipendenza ta' l-uffiċjal jew ikun ta' detriment għax-xogħol tal-Komunitajiet. Artikolu 13 Jekk mart uffiċjal għandha mpieg bi qligħ, l-uffiċjal għandu jinforma l-awtorità tal-ħatra ta' l-istituzzjoni tiegħu. Jekk in-natura ta' l-impieg tirriżulta li hija inkompatibbli ma' dik ta' l-uffiċjal u jekk l-uffiċjal mhux kapaċi jagħti garanzija li se jieqaf f'perjodu speċifikat, l-awtorità tal-ħatra għandha, wara li tikkonsulta l-Kumitat Konġunt, tiddeċiedi jekk l-uffiċjal għandux ikompli f'postu, ikun trasferit għal post ieħor jew ikun meħtieġ jirriżenja. Artikolu 14 Kull uffiċjal li fil-qadi ta' dmirijietu jissejjaħ biex jiddeċiedi fuq kwistjoni fuq l-operat jew ir-riżultat li fuqu għandu interess personali tali li jfixkel l-indipendenza tiegħu għandu jinforma l-awtorità tal-ħatra. Artikolu 15 Kull uffiċjal li huwa kandidat għal uffiċċju pubbliku elettiv għandu japplika għal leave fuq bażi personali għal perjodu li ma jaqbiżx it-tlett xhur. L-awtorità tal-ħatra għandha tikkunsidra l-każ ta' kull uffiċjal elett għat-tali uffiċċju. L-awtorità tal-ħatra għandha, wara li tikkunsidra l-importanza ta' l-uffiċċju u d-dmirijiet li jġib għad-detentur, tiddeċiedi jekk l-uffiċjal għandux ikompli f'impieg attiv jew għandux japplika għal leave fuq bażijiet personali. Fil-każ ta' l-aħħar, it-tul taż-żmien tal-leave għandu jkun daqs il-perjodu li għalih l-uffiċjal kien elett. Artikolu 16 Uffiċjal għandu, wara li jħalli s-servizz, ikomplu jkun marbut mid-dmir li jġib ruħu b'integrita' u diskrezzjoni rigward l-aċċettazzjoni ta' ċerti ħatriet jew benefiċċji. Kull istituzzjoni għandha, wara li tikkonsulta l-Kumitat Konġunt, tispeċifika liema postijiet iwaqqfu lill-uffiċjali li kienu fihom milli jieħdu sehem fi kwalunkwe okkupazzjoni, kemm jekk bi qligħ jew le, għal perjodu ta' tlett snin wara li jħallu s-servizz, ħlief skond id-disposizzjonijiet li ġejjin. Matul dawn it-tlett snin kull uffiċjal li kellu t-tali post ikun meħtieġ li jinforma minnufih l-istituzzjonijiet li kien magħhom matul it-tlett snin qabel telaq is-servizz bid-dmirijiet jew l-inkarigi li jista' jkun imsejjaħ biex iwettaq. L-istituzzjoni għandha, wara li tikkonsulta l-Kumitat Konġunt, tinnotifika l-persuna kkonċernata, fi żmien 15-il ġurnata li jkunu infurmati b'hekk, jekk ma tħallihx jaċċetta t-tali dmirijiet jew inkarigi jew le. Artikolu 17 Uffiċjal għandu jeserċita l-ogħla diskrezzjoni rigward il-fatti u l-informazzjoni kollha li jsir jaf bihom matul jew f'konnessjoni mat-twettiq tad-dmirijiet tiegħu; m'għandu bl-ebda mod jiżvela lil xi persuna mhux awtorizzata xi dokument jew informazzjoni li mhux diġa' saret pubblika. Huwa għandu jkompli jkun marbut b'dan l-obbligu wara li jitlaq mis-servizz. Uffiċal m' għandux, kemm jekk waħdu kif ukoll flimkien ma' oħrajn, jippubblika jew jikkawża li tkun ipubblikata mingħajr il-permess ta' l-awtorità tal-ħatra, kwalunkwe ħaġa li għandha x'taqsam max-xogħol tal-Komunitajiet. Il-permess għandu jkun rifjutat biss meta l-pubblikazzjoni proposta x'aktarx tippreġudika l-interessi tal-Komunitajiet. Artikolu 18 Id-drittijiet kollha f'kull kitba jew xogħol ieħor magħmul minn kwalunkwe uffiċjal fil-qadi ta' dmirijietu għandhom ikunu l-proprjeta' tal-Komunità li magħha għandhom x' jaqsmu t-tali kitbiet jew xogħol. Artikolu 19 Uffiċjal m'għandux, mingħajr il-permess ta' l-awtorità tal-ħatra, jiżvela għall-ebda raġuni, fi proċeduri legali informazzjoni li jaf biha minħabba dmirijietu. Il-permess għandu jkun rifjutat biss fejn l-interessi tal-Komunitajiet hekk jeħtieġu u t-tali rifjut ma jġibx konsegwenzi kriminali sa fejn l-uffiċjal huwa kkonċernat. Uffiċjal għandu jkompli jkun marbut b' dan l-obbligu wara li jħalli s-servizz. Id-disposizzjonijiet tal-paragrafu preċedenti m'għandhomx japplikaw għal uffiċjal jew għal min kien uffiċjal li jagħti evidenza quddiem il-Qorti tal-Ġustizzja tal-Komunitajiet Ewropej jew quddiem Bord tad-Dixxiplina ta' istituzzjoni fuq kwistjoni li tikkonċerna aġent jew wieħed li kien aġent ta' waħda mill-Komunitajiet Ewropej. Artikolu 20 Uffiċjal għandu jgħix jew fil-post fejn huwa mpjegat jew f'distanza mhux aktar il-bogħod milli huwa kompatibbli mal-qadi sew ta' dmirijietu. Artikolu 21 (24) Uffiċjal, ikun xi jkun il-grad tiegħu, għandu jassisti u jgħaddi pariri lis-superjuri tiegħu; huwa għandu jkun reponsabbli mill-qadi tad-dmirijiet assenjati lilu. Uffiċjal responsabbli minn kwalunkwe fergħa tas-servizz għandu jkun responsabbli mas-superjuri tiegħu dwar l-awtorità mogħtija lilu u biex iwettaq l-istruzzjonijiet mogħtija minnu. Ir-responsabbilta' ta' dawk ta' taħtu bl-ebda mod ma tirrilaxxah mir-responsibbilta' tiegħu stess. Uffiċjal li jirċievi istruzzjonijiet li jikkunsidra li huma irregolari jew x'aktarx se joħolqu diffikultajiet serji għandu jinforma s-superjur dirett tiegħu, jekk meħtieġ bil-miktub. Jekk l-uffiċjal imbagħad jirċievi konferma bil-miktub ta' l-istruzzjonijiet mis-superjur tiegħu, huwa għandu jwettaqhom sakemm ma jikkostitwixxux ksur fil-liġi kriminali jew fl-istandards tas-sigurtà relevanti. Artikolu 22 Uffiċjal jista' jkun mitlub li jagħmel tajjeb, kompletament jew parzjalment, għal kull ħsara soffruta mill-Komunitajiet minħabba riżultat ta' mġieba ħażina serja min naħa tiegħu fil-kors jew f'konnessjoni mal-qadi tad-dmirijietu. Deċiżjoni raġunata għandha tingħata mill-awtorità tal-ħatra skond il-proċedura mniżżla rigward kwistjonijiet dixxiplinari. Il-Qorti tal-Ġustizzja tal-Komunitajiet Ewropej għandu jkollha ġurisdizzjoni illimitata f'tilwim li jinqala' taħt din id-disposizzjoni. Artikolu 23 (24) Il-privileġġi u l-immunitajiet li jgawdu l-uffiċjali jingħataw biss fl-interessi tal-Komunitajiet. Suġġetti għall-Protokoll dwar il-Privileġġi u l-Immunitajiet, l-uffiċjali m'għandhomx ikunu eżentati milli jwettqu l-obbligi privati tagħhom jew milli jħarsu l-liġijiet u r-regoli tal-pulizija fis-seħħ. Meta l-privileġġi u l-immunitajiet huma in kontestazzjoni, l-uffiċjal ikkonċernat għandu minnufih jinforma l-awtorità tal-ħatra. Il-laissez-passer provdut fil-Protokoll dwar il-Privileġġi u l-Immunitajiet għandu jinħareġ lill-uffiċjali fil-gradi A 1 sa A 4 u l-gradi ekwivalenti. Fejn l-interessi tas-servizz jeħtieġu hekk, dan il-laissez-passer jista' jinħareġ, b'deċiżjoni speċjali mill-awtorità tal-ħatra, lil uffiċjali fi gradi oħra li l-post tax-xogħol tagħhom jinsab barra t-territorju ta' l-Istati Membri. Artikolu 24 (8) Il-Komunitajiet għandhom jassistu kull uffiċjal, partikolarment fi proċeduri kontra kull persuna li tagħmel theddid, atti jew kliem ta' insult jew defamatorji, jew kull attakk fuq persuna jew proprjeta' li għalihom huwa jew membru mill-familja tiegħu huwa suġġett minħabba l-posizzjoni jew id-dmirijiet tiegħu. Huma għandhom jikkumpensaw in solidum l-uffiċjal għall-ħsara li sofra fit-tali każijiet, sakemm l-uffiċjal ma kkawżax il-ħsara intenzjonalment jew b'negliġenza gravi u ma kienx kapaċi jikseb kumpens mill-persuna li kkważata. Għandha tiffaċilita dak it-taħriġ u struzzjoni addizzjonali għall-uffiċjali kif inhu kompatibbli mal-ħidma tajba tas-servizz u ma' l-interessi tagħha stess. L-imsemmi taħriġ u struzzjoni għandu jkun ikkunsidrat għall-iskopijiet ta' promozzjoni fil-karriera tagħhom. Artikolu 24a (8) L-uffiċjali għandhom ikunu intitolati jeżerċitaw id-dritt ta' assoċjazzjoni; huma jistgħu partikolarment ikunu membri ta' trade unions jew assoċjazzjonijiet tal-persunal ta' l-uffiċjali Ewropej. Artikolu 25 (8) L-uffiċjali jistgħu jagħmlu talbiet lill-awtorità tal-ħatra ta' l-istituzzjoni tagħhom. Kull deċiżjoni relatata ma' individwu speċifiku li tittieħed taħt dawn ir-Regolamenti tal-Persunal għandha tkun ikkomunikata minnufih bil-miktub lill-uffiċjal konċernat. Kull deċiżjoni li taffettwa ħażin uffiċjal għandha tagħti ir-raġunijiet li fuqhom tkun ibbażata. Deċiżjonijiet speċifiċi rigward il-ħatra, l-istabbiliment, il-promozzjoni, it-trasferiment, id-determinazzjoni ta' l-istat amministrattiv u t-tmiem tas-servizz ta' uffiċjal ikunu mwaħħla mill-ewwel fil-fond ta' l-istituzzjoni ta' l-uffiċjal u għandhom ikunu ippubblikati fil-Bulettin ta' Kull Xahar tal-Persunal tal-Komunitajiet. Artikolu 26 Il-fajl personali ta' uffiċjal għandu jkun fih: (a) id-dokumenti kollha dwar l-istat amministrattiv tiegħu u r-rapporti kollha relatati ma' l-abilita, l-effiċjenza u l-kondotta tiegħu; (b) kull kumment mill-uffiċjal dwar it-tali dokumenti. Id-dokumenti għandhom ikunu reġistrati, numerati u merfugħa f'serje; id-dokumenti msemmija fis-subparagrafu (a) ma jistgħux jintużaw jew ikunu kkwotati mill-istituzzjoni kontra uffiċjal sakemm ma kienux kkomunikati lilu qabel ma kienu iffajljati. Il-komunikazzjoni ta' kull dokument lil uffiċjal għandha tkun evidenzjata billi jiffirma għaliha jew, fin-nuqqas ta' dan, għandha tkun effettwata b'ittra reġistrata. Fajl personali ta' uffiċjal m'għandu jkun fih l-ebda referenza għat-twemmin politiku, filosofiku jew reliġjuż tiegħu. Għandu jkun hemm fajl personali wieħed biss għal kull uffiċjal. Uffiċal għandu jkollu d-dritt, anke wara li jħalli s-servizz, li jiffamiljarizza ruħu mad-dokumenti kollha fil-fajl tiegħu. Il-fajl personali għandu jkun kunfidenzali u jista' jkun ikkonsultat biss fl-uffiċċji ta' l-amministrazzjoni. Madankollu, dan ikun mibgħut lill-Qorti tal-Ġustizzja tal-Komunitajiet Ewropej jekk titressaq quddiem il-Qorti kawza li tirrigwarda lill-uffiċjal. Titolu III: Karriera ta' l-uffiċjali Kapitolu 1: Reklutaġġ Artikolu 27 (77) Ir-reklutaġġ għandu jkollu l-mira li jiżgura li l-istituzzjoni jkollha s-servizzi ta' uffiċjali ta' l-ogħla livell ta' kapaċita', effiċjenza u integrita, magħżula mill-aktar bażi ġeografika wiesgħa possibbli minn fost iċ-ċittadini ta' l-Istati Membri tal-Komunitajiet. L-uffiċjali għandhom jintgħażlu mingħajr distinzjoni ta' razza, twemmin politiku, filosofiku jew reliġjuż, sess jew xejriet sesswali u mingħajr referenza għall-istat maritali jew is-sitwazzjoni tal-familja tagħhom. L-ebda post ma jkun riservat għal ċittadini ta' xi Stat Membru speċifiku. Artikolu 28 Uffiċjal jista' jkun appuntat biss bil-kondizzjoni li: (a) huwa ċittadin ta' wieħed mill-Istati Membri tal-Komunitajiet, sakemm eċċezzjoni ma tkunx awtorizzata mill-awtorità tal-ħatra, u jgawdi mid-drittijiet kollha tiegħu bħala ċittadin; (b) huwa jkun wettaq kull obbligu mpost fuqu mill-liġijiet dwar is-servizz militari; (ċ) huwa jipproduċi r-riferenzi ta' karattru xierqa li juru li huwa tajjeb biex iwettaq id-dmirijiet tiegħu; (d) huwa, suġġett għall-Artikolu 29(2), għadda minn kompetizzjoni bbażata fuq jew kwalifiki jew eżamijiet, jew kemm kwalifiki kif ukoll eżamijiet, kif provdut fl-Anness III; (e) huwa fil-forma fiżika xierqa biex iwettaq id-dmirijiet tiegħu; u (f) huwa jipproduċi evidenza ta' għarfien komplut ta' waħda mill-lingwi tal-Komunitajiet u ta' għarfien sodisfaċenti ta' lingwa oħra tal-Komunitajiet sal-punt meħtieġ biex iwettaq id-dmirijiet tiegħu. Artikolu 29 1. Qabel ma jimtela post battal f'istituzzjoni, l-awtorità tal-ħatra għandha l-ewwel tikkunsidra: (a) jekk il-post jistax jimtela minn promozzjoni jew trasferiment minn ġewwa l-istituzzjonijiet; (b) jekk twettaqx kompetizzjonijiet interni fl-istituzzjoni; (ċ) x'applikazzjonijiet għat-trasferiment saru minn uffiċjali ta' istituzzjonijiet oħra tat-tlett Komunitajiet Ewropej; u mbagħad issegwi l-proċedura għall-kompetizzjonijiet fuq il-bażi jew tal-kwalifiki jew ta' l-eżamijiet, jew ta' kwalifiki kif ukoll l-eżamijiet. L-Anness III jippreżenta l-proċedura tal-kompetizzjoni. Il-proċedura tista' wkoll tkun segwita għall-iskop li tkun kostitwita riserva għal reklutaġġ fil-futur. 2. Proċedura oħra barra l-proċedura tal-kompetizzjoni tista' tkun adottata mill-awtorità tal-ħatra għar-reklutaġġ ta' l-uffiċjali tal-gradi A 1 jew A 2 u, f'każijiet ta' eċċezzjoni, ukoll għar-reklutaġġ għal postijiet li jeħtieġu kwalifiki speċjali. Artikolu 30 Għal kull kompetizzoni, kumitat ta' l-għażla jinħatar mill-awtorità tal-ħatra. Dan il-kumitat għandu jħejji lista ta' kandidati xierqa. L-awtorità tal-ħatra għandha tiddeċiedi liema minn dawn il-kandidati għandha taħtar għall-postijiet battala. Artikolu 31 1. Il-kandidati hekk magħżula għandhom ikunu maħtura kif ġej: - uffiċjali fil-Kategorija A jew is-Servizz tal-Lingwa: għall-grad tal-bidu tal-kategorija jew is-servizz tagħhom; - uffiċjali f'kategoriji oħra: għall-grad tal-bidu għall-post li għalih kienu reklutati. 2. Madankollu, l-awtorità tal-ħatra tista' tagħmel eċċezzjonijiet għad-disposizzjonijiet ta' qabel fil-limiti li ġejjin: (a) dwar il-gradi A 1, A 2, A 3 u LA 3, - sa nofs il-ħatriet tal-postijiet li jsiru battala; - sa żewġ terzi tal-ħatriet għal postijiet maħluqa ġodda; (b) dwar gradi oħra, - sa terz tal-ħatriet għall-postijiet li jsiru battala; - sa nofs il-ħatriet għal postijiet maħluqa ġodda. Ħlief rigward il-grad LA 3, din id-disposizzjoni għandha tkun applikata minn gruppi ta' sitt postijiet li għandhom jimtlew f'kull grad għall-iskop ta' din id-disposizzjoni. Artikolu 32 (8) (69) Uffiċjal jista' jkun reklutat fl-ewwel skala tal-grad tiegħu. Madankollu, l-awtorità tal-ħatra tista', wara li tikkunsidra t-taħriġ u l-esperjenza speċjali għall-post tal-persuna kkonċernata, tippermetti senjorita' addizzjonali fil-grad tiegħu; dan m'għandux jaqbeż 72 xahar fil-gradi A 1 sa A 4, LA 3 u LA 4 u 48 xahar fi gradi oħra. Membri tal-persunal temporanju ggradat skond il-kriterji li bih ikunu ggradati adottati mill-istituzzjoni għandhom iżommu s-senjorita' fl-iskala akkwistata f'dik il-kapaċita' jekk ikunu maħtura uffiċjali fl-istess grad immedjatament wara l-perjodu tas-servizz temporanju. Artikolu 33 (24) Qabel il-ħatra, kandidat li jirnexxi għandu jkun eżaminat medikament minn wieħed mill-uffiċjali mediċi ta' l-istituzzjoni sabiex l-istituzzjoni tista' tkun sodisfatta li jaqdi l-ħtiġiet ta' l-Artikolu 28(e). Fejn opinjoni medika negattiva tingħata bħala riżultat ta' l-eżami mediku pprovdut fl-ewwel paragrafu, il-kandidat jista', fi żmien 20 ġurnata minn meta jkun innotifikat b'din l-opinjoni mill-istituzzjoni, jitlob li l-każ tiegħu tintbagħat għall-opinjoni ta' kumitat mediku kompost minn tlett tobba magħżula mill-awtorità tal-ħatra minn fost l-uffiċjali mediċi ta' l-istituzzjoni. L-uffiċjal mediku responsabbli mill-ewwel opinjoni negattiva għandu jinstema' mill-kumitat mediku. Il-kandidat jista' jirreferi l-opinjoni ta' tabib ta' l-għażla tiegħu lill-kumitat mediku. Fejn l-opinjoni tal-kumitat mediku tikkonferma l-konklużjonijiet ta' l-eżami mediku ipprovdut fl-ewwel paragrafu, il-kandidat għandu jħallas 50 % tal-miżati u ta' l-ispejjeż konnessi. Artikolu 34 (8) (24) (69) 1. Uffiċjali barra dawk fil-gradi A 1 u A 2 għandhom iservu perjodu ta' prova qabel jistgħu jkunu stabbiliti. Il-perjodu għandu jkun disa' xhur għall-uffiċjali fil-Kategorija A, fis-Servizz tal-Lingwi u fil-Kategorija B u sitt xhur għal uffiċjali oħra. Meta, matul il-perjodu ta' prova tiegħu, uffiċjal ma jitħallix, minħabba mard, leave tal-maternita' skond l-Artikolu 58, jew inċident, jaqdi d-dmirijiet tiegħu għal perjodu kontinwu ta' mill-anqas xahar, l-awtorità tal-ħatra tista' ttawwal il-perjodu ta' prova tiegħu bit-tul li jikkorrispondi ta' żmien. 2. Rapport fuq dak taħt prova jista' jsir f'kull mument matul il-perjdu ta' prova jekk ix-xgħol tiegħu qed jidher ovvjament mhux tajjeb. Dan ir-rapport għandu jkun ikkomunikat lill-persuna kkonċernata, li għandha jkollha d-dritt li tibgħat il-kummenti tagħha bil-miktub fi żmien perjodu ta' tmint ijiem. Ir-rapport u l-kummenti għandhom ikunu trasmessi minnufih mis-superviżur dirett fuq dak taħt prova lill-awtorità tal-ħatra, li għandu, matul perjodu ta' tlett ġimgħat, jikseb l-opinjoni tal-Kumitat Konġunt tar-Rapporti dwar l-azzjoni li għandha tittieħed. L-awtorità tal-ħatra tista' tiddeċiedi li tkeċċi lil dak taħt prova qabel ma jintemm il-perjodu ta' prova, u ttiħ notifika ta' xahar; il-perjodu tas-servizz ma jistax, madankollu, jaqbeż il-perjodu normali ta' prova. Madankollu, l-awtorità tal-ħatra tista', f'ċirkostanzi eċċezzjonali, tawtorizza li jkompli l-perjodu ta' prova u tassenja l-uffiċjal f'dipartiment ieħor. F'dan il-każ l-assenjament il-ġdid irid ikun għal mill-anqas sitt xhur; għandu jkun suġġett għal-limiti ppreżentati fil-paragrafu 4. 3. Xahar wieħed l-aktar tard qabel it-tmiem tal-perjodu ta' prova, rapport għandu jsir dwar l-abilita' ta' dak taħt prova biex jaqdi d-dmirijiet marbutin mal-post tiegħu u wkoll dwar l-effiċjenza tiegħu u l-kondotta fis-servizz. Dan ir-rapport għandu jkun ikkomunikat lil dak taħt prova, li għandu jkollu d-dritt li jibgħat il-kummenti tiegħu bil-miktub fi żmien perjodu ta' tmint ijiem. Jekk jirrakkomanda tkeċċija jew, f'ċirkostanzi ta' eċċezzjoni, estensjoni tal-perjodu ta' prova, ir-rapport u l-kummenti għandhom ikunu trasmessi minnufih mis-superviżur dirett fuq dak taħt prova lill-awtorità tal-ħatra, li għandha, matul perjodu ta' tlett ġimgħat, tikkonsulta l-Kumitat Konġunt tar-Rapporti dwar l-azzjoni li għandha tittieħed. Dak taħt prova li x-xogħol tiegħu ma kienx tajjeb għall-istabbiliment fil-post tiegħu għadu jitkeċċa. Madankollu, l-awtorità tal-ħatra tista', f'ċirkostanzi ta' eċċezzjoni, testendi l-perjodu ta' prova għal massimu sa sitt xhur, u possibilment tassenja dak taħt prova f'dipartiment ieħor. 4. It-tul totali tal-perjodu ta' prova fl-ebda ċirkostanza m'għandu jaqbeż 15-il xahar. 5. Ħlief fejn huwa f'posizzjoni ‘l quddiem li jibda mpieg x'imkien ieħor, dak taħt prova li tkeċċa għandu jirċievi kumpens daqs tlett xhur paga bażika jekk huwa għamel aktar minn sena servizz, xahrejn paga bażika jekk għamel mill-anqas sitt xhur servizz u xahar paga bażika jekk għamel anqas minn sitt xhur servizz. 6. Il-paragrafi 2, 3, 4, u 5 m'għandhomx jgħoddu għall-uffiċjali li jirriżenjaw qabel it-tmiem tal-perjodu ta' prova tagħhom. Kapitolu 2: Stat amministrattiv Artikolu 35 L-uffiċjali għandhom ikunu assenjati wieħed mill-istati amministrattivi li ġejjin: (a) mpieg attiv; (b) sekondar; (ċ) leave fuq raġunijiet personali; (d) stat mhux attiv; (e) leave għal servizz militari. Taqsima 1: Mpieg attiv Artikolu 36 Uffiċjal f'impieg attiv huwa wieħed li jwettaq id-dmirijiet tiegħu marbutin mal-post li għalih kien maħtur jew assenjat temporanjament taħt il-kondizzjonijiet fit-Titolu IV. Taqsima 2: Sekondar Artikolu 37 (8) (40) (69) Uffiċjal sekondat huwa uffiċjal stabbilit li, bid-deċiżjoni ta' l-awtorità tal-ħatra: (a) kien idderiġit fl-interessi tas-servizz: - biex iservi temporanjament f'post barra l-istituzzjoni tiegħu; jew - li jassisti temporanjament persuna li żżomm uffiċju pprovduti fit-Trattati li jistabbilixxu l-Komunitajiet jew it-Trattat li jistabbilixxu Kunsill Wieħed u Kummissjoni Waħda tal-Komunitajiet, jew bi President elett ta' waħda mill-istituzzjonijiet jew organi tal-Komunitajiet jew il-President elett ta' wieħed mill-gruppi politiċi fil-Parlament Ewropew; - biex iservi temporanjament f'post li huwa nkluż fil-lista ta' postijiet iffinanzjati mill-approprijazzjonijiet tar-riċerka u investiment u li l-awtoritajiet tal-budget ikklassifikaw bħala temporanji. (b) kien fuq talba tiegħu stess: - tqiegħed għad-disposizzjoni ta' ieħor mill-istituzzjonijiet tal-Komunitajiet Ewropej; jew - tiegħed għad-disposizzjoni ta' organizzazzjoni devota biex tkabbar l-interessi tal-Komunità u nkluża fuq lista li għandha titħejja fuq ftehim bejn l-istituzzjonijiet tal-Komunitajiet wara li jkun ikkonsultat il-Kumitat tar-Regolamenti tal-Persunal. Uffiċjal sekondat għandu jkompli jgawdi mid-drittijiet kollha tiegħu taħt il-kondizzjonijiet li jinsabu fl-Artikoli 38 u 39 u għandu jibqa' suġġett għall-obbligi kollha tiegħu bħala uffiċjal ta' l-istituzzjoni ewlenija. Suġġetti għad-disposizzjonijiet tat-tielet paragrafu ta' l-Artikolu 77 dwar il-pensjoni, madankollu, id-disposizzjonijiet li japplikaw għall-uffiċjal matul is-sekondar imsemmi fit-tieni inċiż ta' (a) fl-ewwel paragrafu għandhom ikunu dawk applikabbli għal uffiċjal ta' l-istess grad bħal dak assenjat lilu fil-post li għalih huwa sekondat. Artikolu 38 (8) Sekondar fl-interessi tas-servizz għandha tkun regolata mir-regoli li ġejjin: (a) id-deċiżjoni fuq is-sekondar għandha tittieħed mill-awtorità tal-ħatra wara li jinstema' l-uffiċċjal ikkonċernat; (b) it-tul ta' żmien tas-sekondar għandu jkun stabbilit mill-awtorità tal-ħatra; (ċ) fl-aħħar ta' kull sitt xhur, l-uffiċjal ikkonċernat jista' jitlob li dan is-sekondar jintemm; (d) uffiċjal sekondat skond l-ewwel inċiż ta' l-Artikolu 37(a) huwa ntitolat għal pagament differenzali fejn ir-remunerazzjoni totali li jġorr il-post li għalih huwa sekondat hija anqas minn dik li jġorr il-grad tiegħu u l-iskala fl-istituzzjoni ewlenija; huwa għandu l-istess ikun intitolat għal rifużjoni ta' l-ispejjeż addizzjonali kollha marbutin mas-sekondar tiegħu; (e) uffiċjal sekondat skond l-ewwel inċiż ta' l-Artikolu 37(a) għandu jkompli jħallas il-kontribuzzjonijiet tal-pensjoni bbażati fuq il-paga ta' mpieg attiv li jġorr il-grad tiegħu u l-iskala ta' l-istituzzjoni ewlenija tiegħu; (f) uffiċjal sekondat għandu jżomm postu, id-dritt tiegħu għall-avvanzament għal skala ogħla u l-eliġibilita' tiegħu għal promozzjoni; (g) meta s-sekondar tiegħu tispiċċa uffiċjal għandu minnufih jerġa' jmur lura fil-post li qabel kien okkupat minnu. Artikolu 39 (8) (40) Sekondar fuq talba ta' l-uffiċjal innifsu għandha tkun regolata mir-regoli li ġejjin: (a) id-deċiżjoni fuq is-sekondar għandha tittieħed mill-awtorità tal-ħatra li għandha tistabbilixxi t-tul taż-żmien tagħha; (b) fi żmien sitt xhur minn meta jibda d-dmirijiet il-ġodda tiegħu uffiċjal jista' jitlob li s–sekondar tiegħu jieqaf; huwa mbagħad għandu jerġa' jitqiegħed minnufih fil-post li kien jokkupa qabel; (ċ) fl-aħħar ta' dan il-perjodu ta' sitt xhur, persuna oħra tista' tinħatar għall-post tiegħu; (d) matul il-perjodu tas-sekondar, kontribuzzjonijiet tal-pensjoni u kull dritt tal-pensjoni għandhom jinħadmu b'riferenza għall-paga għal impieġ attiv imwettaq mill-grad tiegħu u l-iskala fl-istituzzjoni ewlenija. Madankollu, uffiċjal sekondat taħt it-tieni inċiż ta' l-Artikolu 37(1)(b) li jakkwista drittijiet tal-pensjoni fil-korp li miegħu huwa sekondat ma jibqax magħqud ma' l-iskem tal-pensjoni fl-istituzzjoni oriġinali tiegħu sakemm idum dan is-sekondar. Uffiċjal li jsir invalidu matul is-sekondar fis-sens ta' l-Artikolu 37(1)(b), it-tieni inċiż, u d-dipendenti ta' uffiċjal li jmut matul l-istess perjodu, għandhom ikunu ntitolati taħt dawn ir-Regolamenti tal-Persunal għall-Invalidità jew il-pensjoni għal min jibqa' ħaj imnaqqas b'kull ammonti mħallsa lilhom fuq l-istess bażi u għall-istess perjodu mill-korp li miegħu l-uffiċjal kien sekondat. Din id-disposizzjoni m'għandhiex tirriżulta fl-uffiċjal jew id-dipendenti tiegħu jkunu ntitolati għal pensjoni totali ogħla mill-ammont massimu li kien jirċievi skond dawn ir-Regolamenti tal-Persunal. (e) meta s-sekondar tiegħu jintemm uffiċjal għandu jerġa' jitqiegħed fl-ewwel post li jikkorrospondi mal-grad tiegħu li jsir battal fil-kategorija jew is-servizz tiegħu sakemm huwa jissodisfa l-ħtiġiet għal dak il-post. Jekk ma jaċċettax il-post offrut lilu huwa għandu jżomm id-dritt tiegħu biex jerġa' jitqiegħed meta jasal il-post battal li jmiss li jikkorrospondi mal-grad tiegħu fil-kategorija jew is-servizz tiegħu, suġġett għall-istess kondizzjoni; jekk ma jċċettax it-tieni darba, jista' jkun meħtieġ jirriżenja wara li l-Kumitat Konġunt ikun ikkonsultat. Sakemm jerġa' jitqiegħed fil-post effettivament huwa jkompli jkun sekondat iżda bla ħlas. Taqsima 3: leave fuq raġunijiet personali Artikolu 40 (8) (24) (40) 1. Uffiċjal stabbilit jista', f'ċirkostanzi eċċezzjonali u fuq talba tiegħu stess, jingħata leave għal raġunijiet personali bla ħlas. 2. Mingħajr preġudizzju għad-disposizzjonijiet ta' l-Artikolu 15, it-tul tat-tali leave m'għandux jaqbeż sena. Il-leave jista' jkunu estiż għal żewġ perjodi oħra ta' sena kull wieħed. Jekk, madankollu, uffiċjal japplika għat-tali leave sabiex ikun jista': - jrabbi tifel/tifla taħt il-ħmes snin u kkunsidrat bħala dipendent ta' l-uffiċjal fis-sens ta' l-Artikolu 2(2) ta' l-Anness VII; jew - biex irabbi tifel/tifla kkunsidrat bħala dipendent tiegħu fis-sens ta' l-Artikolu 2(2) ta' l-Anness VII u li jsofri minn mankament serju mentali jew fisiku rikonoxxut mill-uffiċjal mediku ta' l-istituzzjoni u li jeħtieġ ħsieb jew superviżjoni kontinwa, il-leave jistgħu jkunu estiżi kull sena għal erba' darbiet, sakemm fil-mument ta' kull estensjoni waħda jew oħra mill-kondizzjonijiet imsemmija fiż-żewġ inċiżi t'ħawn fuq tinkiseb. Jekk uffiċjal japplika għat-tali leave sabiex ikunu jista' jakkumpanja l-għarus/a tiegħu jew tagħha, li ta' l-aħħar ukoll huwa uffiċjal jew impjegat ieħor tal-Kommunitajiet meħtieġ fil-kors tad-dmirijiet tiegħu jew tagħha biex jistabbilixxi r-residenza fejn se joqgħodu f'tali distanza mill-post ta' l-impieġ ta' l-uffiċjal applikant li l-istabbiliment tad-dar konjuġli tagħhom f'tali post se tkun ta' inkonvenjenza għall-uffiċjal applikant fil-qadi tad-dmirijiet tiegħu jew tagħha, il-leave jista' jkunu estiż kull sena ħames darbiet, sakemm, fil-mument ta' kull estenjoni, il-kondizzjonijiet li ġġustifikaw l-għoti tal-vganzi jitħarsu. Uffiċjal jista' jibbenefika mid-disposizzjoni ta' l-aħħar dwar l-estensjoni tal-leave darba biss fil-karriera tiegħu jew tagħha. 3. Matul il-leave, uffiċjal ma jkunx intitolat għal avvanzament għal skala ogħla jew promozzjoni fil-grad; is-sħubija tiegħu fl-iskema tas-sigurtà soċjali pprovduta fl-Artikoli 72 u 73 u kopertura kontra r-riskji taħt l-iskema għandhom ikunu sospiżi. Madankollu, uffiċjal li jipprovdi evidenza li ma jistax ikun kopert minn xi skema pubblika oħra ta' assigurazzjoni kontra r-riskji imsemmija fl-Artikoli 72 u 73 jista', mhux aktar tard minn xahar wara dak li fih il-leave tiegħu fuq bażi personali jibdew, japplika biex ikomplu jkun kopert skond dawk l-Artikoli, sakemm huwa jħallas nofs l-ispiża tal-kontribuzzjonijiet meħtieġa biex ikopri r-riskji imsemmija fl-Artikoli 72(1) u 73(1) għall-ewwel sena tal-leave fuq bażi personali u l-ispiża kollha matul il-bqija tat-tali leave; il-kontribuzzjonijiet għandhom jinħadmu b'riferenza għall-aħħar paga bażika ta' l-uffiċjal. Aktar minn hekk, l-uffiċjal li juri li ma jistax jakkwista drittijiet tal-pensjoni minn skema oħra tal-pensjoni jista' japplika biex ikompli jakkwista aktar drittijiet tal-pensjoni għal massimu ta' sena, sakemm iħallas l-ispiża tal-kontribuzzjoni daq tlett darbiet ir-rata mniżżla fl-Artikolu 83(2); il-kontribuzzjonijiet għndhom jinħadmu b'riferenza għall-paga bażika tal-grad u l-iskala ta' l-uffiċjal. 4. leave fuq bażi personali għandhom ikunu regolati bir-regoli li ġejjin: (a) jingħataw fuq it-talba ta' l-uffiċjal ikkonċernat mill-awtorità tal-ħatra; (b) l-applikazzjoni għall-estensjoni għandha ssir xahrejn qabel il-leave jispiċċaw; (ċ) persuna oħra tista' tinħatar għall-post okkupat mill-uffiċjal; (d) kif jispiċċaw il-leave tiegħu uffiċjal għandu jerġa' jitqiegħed fl-ewwel post li jikkorrospondi mal-grad tiegħu li jsir battal fil-kategorija jew is-servizz tiegħu, sakemm huwa jissodisfa l-ħtiġiet għal dak il-post. Jekk ma jaċċettax il-post offrut lilu, huwa għandu jżomm id-dritt tiegħu biex jerġa' jitqiegħed meta jasal il-post battal li jmiss li jikkorrospondi mal-grad tiegħu fil-kategorija jew is-servizz tiegħu, suġġett għall-istess kondizzjoni; jekk ma jċċettax it-tieni darba, jista' jkun meħtieġ jirriżenja wara li l-Kumitat Konġunt ikun ikkonsultat. Sakemm jerġa' effettivament jitqiegħed fil-post huwa għandu jibqa' fuq leave fuq bażi personali bla ħlas. Taqsima 4: Stat mhux attiv Artikolu 41 (8) (46) (78) (79) 1. Uffiċjal li għandu stat mhux attiv huwa wieħed li sar żejjed minħabba tnaqqis fin-numru ta' postijiet fl-istituzzjoni tiegħu. 2. Tnaqqis fin-numru tal-postijiet fi grad partikolari għandu jkun deċiż mill-awtorità xierqa tal-budget taħt il-proċedura tal-budget. L-awtorità tal-ħatra għandha, wara li tikkonsulta l-Kumitat Konġunt, tiddeċiedi liema tipi ta' postijiet m'għandhomx ikunu effettwati mit-tali miżuri. L-awtorità tal-ħatra għandha tħejji lista ta' l-uffiċjali li għandhom ikunu effettwati mit-tali miżuri, wara li tikkonsulta l-Kumitat Konġunt, wara li tikkunsidra l-abilita' ta' l-uffiċjali, l-effiċjenza, il-kondotta fis-servizz, iċ-ċirkostanzi tal-familja u s–senjorita'. Kull uffiċjal li jokkupa wieħed mill-postijiet imsemmija fis-subparagrafu ta' qabel li juri x-xewqa li jkun assenjat għal stat mhux attiv għandu awtomatikament jiddaħħal f'din il-lista. L-uffiċjali li isimhom jidher fuq din il-lista għandhom ikunu assenjati tat mhux attiv mid-deċiżjoni ta' l-awtorità tal-ħatra. 3. Waqt li jkollu dan l-istat uffiċjal għandu jieqaf jaqdi d-dmirijiet tiegħu u jgawdi d-drittijiet tiegħu għar-remunerazzjoni jew avvanzament għal skala ogħla, iżda għandu jkompli, għal perjodu li ma jaqbiżx il-ħames snin, jakkumula drittijiet għall-pensjoni ta' l-irtirar ibbażata fuq il-paga marbuta mal-grad u l-iskala tiegħu. Għal perjdu ta' sentejn mid-data li jkun assenjat stat ta' mhux attiv, uffiċjal għandu jkollu l-prijorita' biex jerġa jitqiegħed f'kull post fil-kategorija jew is-servizz tiegħu li jikkorrospondi mal-grad tiegħu li jista' jitbattal jew jinħoloq, sakemm għandu l-kwalifiki meħtieġa. Uffiċjal assenjat għal stat mhux attiv għandu jirċievi allowance maħduma skond l-Anness IV. Introjtu riċevut mill-uffiċjal minn kull impieġ ġdid matul dan il-perjodu għandu jitnaqqas mill-allowance provduta fis-subparagrafu ta' qabel jekk dak l-introjtu u l-allowance flimkien jaqbżu r-remunerazzjoni totali riċevuta l-aħħar mill-uffiċjal, maħduma b'riferenza għat-tabella tal-pagi applikabbli fl-ewwel ġurnata tax-xaħar li għalih l-allowance qed titħallas. L-uffiċjal għandu jipprovdi t-tali evidenza bil-miktub skond kif jista' jkun meħtieġ u jinforma l-istituzzjoni minn xi fatti li x'aktarx jaffettwaw l-intitolament tiegħu. L-allowance u r-remunerazzjoni totali riċevuti l-aħħar, kif imsemmi fir-raba' subparagrafu, għandhom ikunu peżati bir-rata stabbilita għall-pajjiż ġewwa l-Komunitajiet fejn min jirċevihom juri li għandu r-residenza tiegħu. Jekk min jirċevihom jistabbilixxi r-residenza tiegħu f'pajjiż barra l-Komunitajiet, il-peżati għandhom ikunu daqs 100. L-allowance għanda tkun espressa f'euro. Għandu jitħallas fil-munita tal-pajjiż tar-residenza ta' min jirċevih. L-allowance mħallsa f'munita barra l-euro għandhom jinħadmu bir-rati tal-kambju speċifikati fit-tieni paragrafu ta' l-Artikolu 63. 4. Fl-aħħar tal-perjodu ta' l-intitolament tal-allowance l-uffiċjal għandu bżonn jirriżenja. Huwa għandu, fejn ikun il-każ, jirċievi pensjoni ta' l-irtirar kif provdut fl-iskema tal-pensjoni. 5. Uffiċjal li qabel jiskadi l-perjodu ta' sentejn speċifikat fil-paragrafu 3 kien offrut post li jikkorrospondi mal-grad tiegħu u ma aċċettaħiex mingħajr raġuni tajba jista', wara li l-Kumitat Konġunt ikun ikkonsultat, jitneħħewlu d-drittijiet tiegħu taħt id-disposizzjonijiet imsemmija qabel u jkun meħtieġ jirriżenja. Taqsima 5: leave għal servizz militari Artikolu 42 Uffiċjal mgħajjat għal servizz militari jew għal taħriġ ta' riservi jew mgħajjat mill-ġdid biex iservi fil-forzi armati għandu jkun assenjat l-istat speċjali ta' "leave għal servizz militari'." Uffiċjal mgħajjat għal servizz militari għandu jieqaf jirċievi r-remunerazzjoni tiegħu iżda għandu jżomm id-dritt tiegħu għall-avvanzament għal skala ogħla u promozzjoni taħt dawn ir-Regolamenti tal-Persunal. Huwa għandu wkoll iżomm id-dritt tiegħu li jgawdi minn pensjoni ta' l-irtirar jekk, wara li jlesti s-servizz militari tiegħu, iħallas il-kontribuzzjonijiet tal-pensjoni tiegħu b'lura. Uffiċjal mgħajjat għal taħriġ ta' riservi jew mgħajjat mill-ġdid biex iservi fil-forzi armati għandu, matul il-perjodu tat-taħriġ jew is-sejħa mill-ġdid, ikompli jirċievi r-remunerazzjoni tiegħu suġġetta għal tnaqqis daqs il-paga tas-servizz tiegħu. Il-Kapitolu 3: Rapporti, avvanzament għal skala ogħla u promozzjoni Artikolu 43 L-abilita', l-effiċjenza u l-kondotta fis-servizz ta' kull uffiċjal, bl-eċċezzjoni ta' dawk fil-gradi A 1 u A 2, għandhom ikunu suġġetti għal rapport perjodiku magħmul mill-anqas darba kull sentejn kif provdut għal kull istituzzjoni skond l-Artikolu 110. Ir-rapport ġħandu jkun ikkomunikat lill-uffiċjal. Għandu jkun intitolat li jagħmel kull kumment fuqu li jikkunsidra relevanti. Artikolu 44 Uffiċjal li kien fi skala waħda fil-grad tiegħu għal sentejn għandu awtomatikament jitla' għall-iskala li jmiss f'dak il-grad. Artikolu 45 (69) 1. Promozzjoni għandha tkun b'deċiżjoni ta' l-awtorità tal-ħatra. Tkun effettwata b'ħatra ta' l-uffiċjal għall-grad aktar għoli li jmis fil-kategorija jew is-servizz li miegħu jappartjeni. Il-promozzjoni għandha tkun esklussivament bl-għażla fost l-uffiċjali li għamlu perjodu minimu fil-grad tagħhom, wara konsiderazzjoni tal-meriti komparabbli ta' l-uffiċjali eliġibbli għal promozzjoni u tar-rapporti dwarhom. Għall-uffiċjali maħtura fl-ewwel grad tas-servizz jew il-kategorija tagħhom, dan il-perjodu għandu jkun sitt xhur mid-data ta' l-istabbiliment tagħhom; għal uffiċjali oħra għandu jkun ta' sentejn. 2. Uffiċjal jista' jkun trasferit minn servizz wieħed għal ieħor jew promoss minn kategorija waħda għal oħra biss fuq il-bażi ta' kompetizzjoni. 3. Madankollu, jekk il-ħtiġiet partikolari tal-persunal ta' istituzzjoni jiddettaw hekk, deroga tista' ssir għal paragrafu 2 sabiex uffiċjali jitħallew jiċċaqilqu mis-Servizz tal-Lingwi għal Kategorija A u bil-maqlub permezz ta' trasferiment, skond il-paragrafu 4. 4. Hekk tiddeċiedi li tagħmel użu minn din id-deroga, l-awtorità tal-ħatra għandha, wara li tikkunidra sew l-opinjoni tal-Kumitat Konġunt, tistabbilixxi n-numru ta' postijiet li għalihom din il-miżura tista' tkun applikata. Bl-istess proċedura għandha tiddeċiedi fuq il-kriterji u l-kondizzjonijiet għat-trasferimenti maħsuba, inklużi konsiderazzjonijiet tal-meriti, taħriġ u esperjenza professjonali ta' l-uffiċjali kkonċernati. Għall-uffiċjali li fil-każ tagħhom id-deroga awtorizzata mill-paragrafu 3 kienet applikata, is-senjorita' kif imsemmija fil-paragrafu 1 fil-grad li jkunu trasferiti fih għandha tinħadem mid-data meta t-trasferiment jidħol fis-seħħ. Fil-grad il-ġdid tiegħu uffiċjal fl-ebda każ m'għandu jirċievi paga bażika anqas minn dik li kieku kien jirċievi fil-grad ta' qabel tiegħu. Kull istituzzjoni għandha tadotta disposizzjonijiet ġenerali biex timplimenta l-paragrafi 3 u 4, skond l-Artikolu 110, kif meħtieġ. Artikolu 46 (8) Uffiċjal maħtur għal grad ogħla għandu, fil-grad il-ġdid tiegħu, jkollu s-senjorita' li tikkorrospondi ma' l-iskala nozjonali daqs jew ta' fuq l-iskala nozjonali li laħaq fil-grad ta' qabel tiegħu, bl-addizzjoni l-ammont taż-żieda tas-sentejn għall-grad il-ġdid tiegħu. Għall-iskop ta' din id-disposizzjoni, kull grad għandu jkun maqsum fi skali nozzjonali li jikkorrospondu għal xhur ta' servizz u pagi nozjonali li jitilgħu b'waħda ta' erbgħa u għoxrin parti minn żieda ta' sentejn għal dak il-grad matul il-bracket ta' l-iskali vera. Uffiċjal maħtur għal grad ogħla fl-ebda każ m'għandu jirċievi paga bażika anqas minn dik li kieku kien jirċievi fil-grad ta' qabel tiegħu. Uffiċjal maħtur għal skala ogħla għandu jkun ikklassifikat mhux anqas mill-ewwel skala ta' dak il-grad. Il-Kapitolu 4: Tmiem tas-servizz Artikolu 47 Is-servizz ġħandu jintemm b': (a) riżenja; (b) riżenja ta' bilfors; (ċ) irtirar fl-interessi tas-servizz; (d) tkeċċija fuq inkompetenza; (e) tneħħija mill-post; (f) irtirar; jew (g) mewt. Taqsima 1: Riżenja Artikolu 48 (8) Uffiċjal li jixtieq jirriżenja għandu jistqarr mingħajr dubju bil-miktub l-intenzjoni tiegħu li jitlaq is-servizz ta' l-istituzzjoni definittivament. L-awtorità tal-ħatra għandha tieħu d-deċiżjoni tagħha li tikkonferma r-riżenja fi żmien xahar minn meta tirċievi l-ittra tar-riżenja. L-awtorità tal-ħatra tista', madankollu, tirrifjuta li taċċetta r-riżenja jekk proċeduri dixxiplinari għaddejjin kontra l-uffiċjal fid-data ta' l-irċevuta ta' l-ittra tar-riżenja jew jekk it-tali proċeduri bdew fi żmien it-30 ġurnata ta' wara. Ir-riżenja ġħandha tidħol fis-seħħ fid-data speċifikata mill-awtorità tal-ħatra; dik id-data m'għandhiex tkun aktar minn tlett xhur wara d-data proposta mill-uffiċjal fl-ittra tiegħu tar-riżenja fil-każ ta' l-uffiċjali fil-Kategorija A u fis-Servizz tal-Lingwi, u mhux aktar minn xahar wieħed fil-każ ta' uffiċjali f'kategoriji oħra. Taqsima 2: Riżenja ta' bilfors Artikolu 49 (8) Uffiċjal jista' jkun meħtieġ jirriżenza biss meta jieqaf iħares il-kondizzjonijiet imniżżla fl-Artikolu 28(a), jew fil-każijiet ipprovduti fl-Artikoli 13, 39, 40 u 41(4) u (5) u fit-tieni paragrafu ta' l-Artikolu 14 ta' l-Anness VIII. Deċiżonijiet raġunati li jeħtieġu l-uffiċjali jirriżenjaw għandhom jittieħdu mill-awtorità tal-ħatra wara li tikkonsulta l-Kumitat Konġunt u wara li tisma' l-uffiċjal ikkonċernat. Taqsima 3: Irtirar fl-interessi tas-servizz Artikolu 50 (8) (46) Uffiċjal li għandu post fil-gradi A 1 or A 2 jista' jkun irtirat fl-interessi tas-servizz b'deċiżjoni mill-awtorità tal-ħatra. It-tali rtirar ma jikkostitwix miżura dixxiplinari. Uffiċal hekk irtirat li mhux assenjat post ieħor fil-kategorija jew servizz tiegħu li jikkorrospondi mal-grad tiegħu għandu jirċievi allowance maħduma skond l-Anness IV. Introjtu riċevut mill-uffiċjal minn kull impieg ġdid matul dan il-perjodu għandu jitnaqqas mill-allowance pprovduta fil-paragrafu ta' qabel jekk dak l-introjtu u l-allowance flimkien jaqbżu r-remunerazzjoni totali l-aħħar riċevut mill-uffiċjal maħdum b'riferenza għat-tabella tal-pagi applikabbli fl-ewwel ġurnata tax-xahar li għalih qed jitħallas l-allowance. Il-ħames sad-disa' subparagrafi ta' l-Artikolu 41(3) għandhom japplikaw. Meta l-intitolament ta' l-uffiċjal għall-allowance jieqaf, huwa għandu, sakemm għalaq il-55 sena, jkun intitolat li jirċievi pagament tal-pensjoni, l-ebda tnaqqis taħt l-Artikolu 9 ta' l-Anness VIII ma jsir. Taqsima 4: Tkeċċija fuq inkompetenza Artikolu 51 1. Uffiċjal li jkun inkompetenti fil-qadi tad-dmirijiet tiegħu jista' jitkeċċa. L-awtorità tal-ħatra tista', madankollu, tordna li tikklassifika l-uffiċjal fi grad iżgħar. 2. Kull proposta għat-tkeċċija ta' uffiċjal għandha tippreżenta r-raġunijiet li hija bbażata fuqhom u għandha tkun ikkomunikata lill-uffiċjal ikkonċernat. Għandu jkun intitolat li jagħmel kull kumment dwarha li jikkunsidra relevanti. L-awtorità tal-ħatra għandha tieħu deċiżjoni raġunata, wara li timxi skond il-proċedura mniżżla fl-Anness IX. Taqsima 5: Irtirar Artikolu 52 (46) Mingħajr preġudizzju għad-disposizzjonijiet ta' l-Artikolu 50, uffiċjal għandu jkun irtirat - jew awtomatikament fl-aħħar ġurnata tax-xahar li fih jilħaq l-eta' ta' 65 sena, - jew fuq it-talba tiegħu stess fl-aħħar ġurnata tax-xahar li għalih intefgħet it-talba fejn għandu mill-anqas 60 sena jew fejn għandu bejn 50 u 60 sena u jissodisfa l-ħtiġiet għal pagament immedjat ta' pensjoni skond l-Artikolu 9 ta' l-Anness VIII. It-tieni sentenza tat-tieni paragrafu ta' l-Artikolu 48 għandha tapplika bħala analoġija. Artikolu 53 (46) Uffiċal li l-Kumitat ta' Invalidità ssib li d-disposizzjonijiet ta' l-Artikolu 78 japplikaw għalih għandu awtomatikament ikun irtirat fl-aħħar ġurnata tax-xahar li fih l-awtorità li taħtar tirrikonoxxi l-inkapaċita' permanenti tiegħu biex jaqdi d-dmirijiet tiegħu. Taqsima 6: Grad onorarju Artikolu 54 Mat-tmiem tas-servizz uffiċjal jista' jingħata grad onorarju jew fil-kategorija tal-karriera tiegħu jew fil-kategorija ogħla li jmiss, b'deċiżjoni ta' l-awtorità tal-ħatra. L-ebda benefiċċji ta' flus m'għandhom ikunu marbutin mat-tali grad onorarju. It-Titolu IV: Kondizzjonijiet tax-xogħol ta' l-uffiċjali Il-Kapitolu 1: Siegħat ta' xogħol Artikolu 55 (7) (8) (16) Uffiċjali f'impieg attiv għandhom f'kull ħin ikunu għad-disposizzjoni ta' l-istituzzjoni tagħhom. Madankollu, il-ġimgħa normali ta' xogħol m'għandhiex taqbeż it-42 siegħa, is-siegħat ta' ġurnata xogħol għandhom ikunu stabbiliti mill-awtorità tal-ħatra. Taħt l-istess limiti, l-awtorità tal-ħatra għandha, wara li tikkonsulta l-Kumitat tal-Persunal, tistabbilixxi s-siegħat li għandhom jinħadmu minn ċerti gruppi ta' uffiċjali imqabbda biex jaħdmu fuq dmirijiet partikolari. Uffiċjal jista', barra minn hekk, ikun meħtieġ minħabba l-esiġenzi tas-servizz jew ir-regoli ta' sigurtà li jibqa' fuq dmirijiet ta' riserva fuq il-post tax-xogħol jew id-dar barra s-siegħat normali ta' xogħol. L-istituzzjoni għandha tniżżel regoli dettaljati għall-applikazzjoni ta' dan il-paragrafu wara li tikkonsulta l-Kumitat tal-Persunal tagħha. Artikolu 55a (8) B'eċċezzjoni, l-awtorità tal-ħatra tista', ma l-applikazzjoni li tistabbilixxi r-raġunijiet għalfejn, tawtorizza uffiċjal li jaħdem nofs il-ħin jekk tikkunsidra li dan ikun kompletament fl-interessi ta' l-istituzzjoni. Il-proċedura għall-għoti ta' din l-awtorizzazzjoni hija mniżżla fl-Anness IVa. Uffiċjal awtorizzat biex jaħdem nofs il-ħin għandu f'kull xahar, fil-manjiera pprovduta mill-awtorità tal-ħatra, jaħdem nofs il-ħin normali ta' xogħol. Artikolu 56 (8) Uffiċjal ma jistax ikun meħtieġ jaħdem sahra ħlief f'każijiet ta' urġenza jew pressjoni eċċezzjonali ta' xogħol; xogħol bil-lejl u kull xogħol fil-Ħdud jew vakanzi pubbliċi jista' jkun awtorizzat biss skond il-proċedura mniżżla mill-awtorità tal-ħatra. Is-sahra totali li uffiċjal jista' jintalab jaħdem m'għandhiex taqbeż 150 siegħa f'kull sitt xhur. Sahra maħduma minn uffiċjali fil-Kategoriji A u B u fis-Servizz tal-Lingwi ma ġġorr l-ebda dritt għal kumpens jew remunerazzjoni. Kif provdut fl-Anness VI, sahra maħduma minn uffiċjali fil-Kategorija Ċ u D tintitolahom jew għal leave ta' kumpens jew għal remunerazzjoni fejn il-ħtiġiet tas-servizz ma jippermettux leave ta' kumpens matul ix-xahar ta' wara dak li fih inħadmet is-saħra. Artikolu 56a (7) (15) Uffiċjal li huwa mistenni jaħdem regolarment bil-lejl, is-Sibtijiet, il-Ħdud jew fil-vakanzi pubbliċi għandu jkun intitolat għal allowances speċjali meta jinħadem xogħol bix-shift li huwa meħtieġ mill-istituzzjoni minħabba l-esiġenzi tas-servizz jew ir-regoli tas-sigurtà u li huwa meqjus minnha bħala karatteristika regolari u permanenti. Waqt li jaġixxi fuq proposta mill-Kummissjoni mitfugħa wara li kien ikkonsultat il-Kumitat tar-Regolamenti tal-Persunal, il-Kunsill għandu jistabbilixxi l-kategoriji ta' l-uffiċjali ntitolati għat-tali allowances, u r-rati u l-kondizzjonijiet tagħhom. Is-siegħat normali tax-xogħol ta' uffiċjal fuq xogħol ta' shift m'għandhomx jaqbżu t-total tas-sena tas-siegħat normali tax-xogħol. Artikolu 56b (7) (16) Uffiċjal għandu jkun intitolat għal allowance speċjali meta meħtieġ skond deċiżjoni meħuda mill-awtorità tal-ħatra minħabba l-esiġenzi tas-servizz jew ir-regoli ta' sigurtà li jibqa' fuq dmirijiet ta' riserva fuq il-post tax-xogħol jew id-dar barra s-siegħat normali ta' xogħol. Il-Kunsill, waqt li jaġixxi fuq proposta mill-Kummissjoni mitfugħa wara li kien ikkonsultat il-Kumitat tar-Regolamenti tal-Persunal, għandu jistabbilixxi l-kategoriji ta' l-uffiċjali ntitolati għat-tali allowances, il-kondizzjonijiet għall-għoti tal-allowance u wkoll r-rati tagħhom. Il-Kapitolu 2: leave Artikolu 57 L-uffiċjali għandhom ikunu intitolati għal leave fis-sena ta' mhux anqas minn 24 jiem utli lanqas aktar minn 30 jiem utli għal kull sena kalendarja, skond ir-regoli mniżżla bil-ftehim komuni ta' l-istituzzjonijiet tal-Komunitajiet, wara li jkun ikkonsultat il-Kumitat tar-Regolamenti tal-Persunal. Barra dan il-leave kull sena uffiċjal, jista', bħala eċċezzjoni b'applikazzjoni, jingħata leave speċjali. Ir-regoli dwar it-tali leave huma mniżżla fl-Anness V. Artikolu 58 (8) (24) Nisa' tqal għandhom, barra l-leave pprovduti fl-Artikolu 57, ikunu ntitolati mal-preżentazzjoni ta' ċertifikat mediku għal leave li jibdew sitt ġimgħat qabel id-data mistennija ta' l-għeluq muri fiċ-ċertifikat u li jintemmu 10 ġimgħat wara d-data ta' l-għeluq; it-tali leave m'għandhomx ikunu għal anqas minn 16-il ġimgħa. Artikolu 59 (8) 1. Uffiċjali li jipprovdi evidenza li mhux kapaċi jwettaq id-dmirijiet tiegħu minħabba mard jew inċident għandu awtomatikament ikun intitolat għall-leave tal-mard. L-uffiċjal ikkonċernat għandu jinnotifika l-istituzzjoni tiegħu bl-inkapaċita' tiegħu, mill-aktar fis possibbli u fl-istess ġin jiddikjara l-indirizz preżenti tiegħu. Huwa għandu jipproduċi ċertifikat mediku jekk huwa assenti għal aktar minn tlett ijiem. Jista' jkun meħtieġ li jagħmel eżami mediku rranġat mill-istituzzjoni. Jekk, fuq perjodu ta' 12-il xahar, uffiċjal huwa assenti sa tlett ijiem minħabba mard għal total ta' aktar minn 12-il ġurnata, huwa għandu jipproduċi ċertifikat mediku għal kull assenza oħra minħabba mard. L-awtorità tal-ħatra tista' tirreferi lill-Kumitat ta' l-Invalidità il-każ ta' kull uffiċjal li l-leave tal-mard tiegħu jammontaw għal aktar minn 12-il xahar f'kull perjodu ta' tlett snin. 2. Uffiċjal jista' jkun meħtieġ jieħu l-leave wara eżami mill-uffiċjal mediku ta' l-istituzzjoni jekk l-istat ta' saħħa tiegħu titlob hekk jew jekk membru mill-familja tad-dar tiegħu qed isofri minn marda li tittieħed. 3. Il-każijiet b'tilwima għandhom ikunu imsemmija lill-Kumitat ta' l-Invalidità għal opinjoni. 4. L-uffiċjali għandhom jagħmlu eżami mediku kull sena jew għand l-uffiċjal mediku ta' l-istituzzjoni jew għand tabib mediku magħżul minnhom. Fil-każ ta' l-aħħar, l-ispejjeż tat-tabib għandhom jitħallsu mill-istituzzjoni sa massimu kull sena stabbilit mill-awtorità tal-ħatra wara li jkun ikkonsultat il-Kumitat tar-Regolamenti tal-Persunal. Artikolu 59a (8) Il-leave ta' kull sena ta' uffiċjal li huwa awtorizzat li jaħdem nofs il-ħin għandu, sakemm jibqa' awtorizzat hekk, jinqatgħu bin-nofs. Il-porzjonijiet ta' ġranet li għandhom jitnaqqsu m'għandhomx ikunu kkunsidrati. Artikolu 60 Ħlief fil-każ ta' mard jew inċident, uffiċjal ma jistax ikun assenti mingħajr permess minn qabel tas-superjur tiegħu dirett fuqu. Mingħajr preġudizzju għal xi miżuri dixxiplinari li jistgħu japplikaw, kull assenza mhux awtorizzata li hija stabbilita sew għandha titnaqqas mill-leave ta' kull sena ta' l-uffiċjal konċernat. Jekk uża l-leave ta' xogħol tiegħu, għandu jitlef ir-remunerazzjoni tiegħu għal perjodu ekwivalenti. Jekk uffiċjal jixtieq iqatta' l-leave x'imkien ieħor barra l-post fejn huwa mpjegat għandu jikseb il-permess minn qabel ta' l-awtorità tal-ħatra. Il-Kapitolu 3: Vakanzi pubbliċi Artikolu 61 Lista tal-vakanzi pubbliċi għandha titħejja bi ftehim bejn l-istituzzjonijiet tal-Komunitajiet wara li jkun ikkonsultat il-Kumitat tar-Regolamenti tal-Persunal. It-Titolu V: Emolumenti u benefiċċji tas-sigurtà soċjali ta' l-uffiċjali Il-Kapitolu 1: Remunerazzjoni u spejjeż Taqima 1: Remunerazzjoni Artikolu 62 Skond l-Anness VII u ħlief kif espressament provdut mod ieħor, uffiċjal li għadu kif jinħatar għandu jkun intitolat għar-remunerazzjoni marbuta mal-grad u l-iskala tiegħu. Uffiċjal ma jistax ineħħi l-intitolment tiegħu għar-remunerazzjoni. Ir-remunerazzjoni għandha tkun magħmula mill-paga bażika, allowances tal-familja u allowances oħra. Artikolu 63 (28) (31) (32) (36) (38) (41) (42) (43) (47) (49) (53) (56) (58) (60) (66) (68) (70) (71) (72) (74) (76) (78) (81) (84) (87) (89) (90) (92) Ir-remunerazzjoni ta' l-uffiċjal għandha tkun espressa bħala euro. Għandha titħallas fil-munita tal-pajjiż li fih l-uffiċjal iwettaq id-dmirijiet tiegħu. Ir-remunerazzjoni mħallsa f'munita barra l-euro għandha tinħadem fuq il-bażi tar-rati tal-kambju wżati għall-implimentazzjoni tal-budget ġenerali tal-Komunitajiet Ewropej fl-1 ta' Lulju 2002. Din id-data għandha tinbidel, fil-ħin tar-reviżjoni ta' kull sena tar-remunerazzjoni pprovduta fl-Artikolu 65, mill-Kunsill li jaġixxu fuq maġġoranza kwalifikata fuq proposta mill-Kummissjoni kif provdut fl-ewwel inċiż tat-tieni subparagrafu ta' l-Artikoli 148(2) tat-Trattat tal-KEE u ta' 118(2) tat-Trattat ta' l-Euratom. Mingħajr preġdizzju ta' l-applikazzjoni ta' l-Artikoli 64 u 65, il-peżati stabbiliti skond dawn l-Artikoli għandhom, kull meta d-data t'hawn fuq titbiddel, ikunu aġġustati mill-Kunsill, li, waqt li jaġixxi mal-proċedura msemmija fit-tielet paragrafu, għandhom jikkoreġu l-effett tal-varjazzjoni fil-euro fuq ir-rati imsemmija fit-tieni paragrafu. Artikolu 64 (78) Ir-remunerazzjoni ta' uffiċjal espressa f'euro għandha, wara li t-tnaqqis ta' bilfors ippreżentati f'dawn ir-Regolmenti tal-Persunal jew kull regolament ta' implimentazzjoni jkunu saru, tkun peżata bir-rata ‘l fuq minn, taħt jew daqs 100 %, skond il-kondizzjonijiet ta' l-għajxien fil-postijiet varji ta' mpieg. Dawn il-peżati għandhom ikunu adottati mill-Kunsill, li jaġxxi fuq maġġoranza kwalifikata fuq proposta mill-Kummissjoni kif provdut fl-ewwel inċiż tat-tieni subparagrafu ta' l-Artikolu 148(2) tat-Trattat li jistabbilixxi l-Komunità Ekonomika Ewropea u 118(2) tat-Trattat li jistabbilixxi l-Komunità Ewropea dwar l-Enerġija Atomika. Il-peżati applikabbli għar-remunerazzjoni ta' l-uffiċjali mpjegati f'siġġijiet provviżorji tal-Komunitajiet għandhom ikunu daqs 100 % fl-1 ta' Jannar 1962. Artikolu 65 1. Il-Kunsill għandu kull sena jirrevedi r-remunerazzjonijiet ta' l-uffiċjali u mpjegati oħra tal-Komunitajiet. Din ir-reviżjoni għandha ssir f'Settembru minħabba r-rapport konġunt tal-Kummissjoni bbażat fuq indiċi konġunt ippreparat mill-Uffiċju ta' l-Istatistika tal-Komunitajiet Ewropej bi ftehim ma' l-uffiċċji ta' l-Istatistika nazzjonali ta' l-Istati Membri; l-indiċi għandu jirrifletti s-sitwazzjoni fl-1 ta' Lulju ta' kull wieħed mill-pajjiżi tal-Komunitajiet. Matul din ir-reviżjoni l-Kunsill għandu jikkunsidra jekk, bħala parti mill-politika ekonomika u soċjali tal-Komunitajiet, ir-remunerazzjoni għandha tkun aġġustata. Kunsiderazzjoni partikolari għandha tingħata għal xi żidiet fil-pagi tas-servizz pubbliku u l-ħtiġiet tar-reklutaġġ. 2. Fil-każ ta' bidla sostanzjali fl-għoli tal-ħajja, il-Kunsill għandu jiddeċiedi, fi żmien xahrejn, x'aġġustamenti għandhom isiru għall-peżati u jekk ikun il-każ japplikawhom b'lura. 3. Għall-iskopijiet ta' dan l-Artikolu, il-Kunsill għandu jaġixxi b'maġġoranza kwalifikata fuq proposta mill-Kummissjoni kif provdut fl-ewwel inċiż tat-tieni subparagrafu ta' l-Artikolu 148(2) tat-Trattat li jistabbilixxi l-Komunità Ekonomika Ewropea u 118(2) tat-Trattat li jistabbilixxi l-Komunità Ewropea dwar l-Enerġija Atomika. Artikolu 65a (62) Ir-regoli biex ikunu mplimentati l-Artikoli 64 u 65 huma ppreżentati fl-Anness XI. Artikolu 66 (1) (2) (4) (5) (9) (11) (12) (13) (19) (23) (27) (30) (31) (32) (35) (36) (37) (38) (41) (42) (43) (45) (47) (48) (49) (53) (54) (56) (57) (58) (59) (60) (65) (66) (68) (70) (71) (72) (74) (76) (78) (80) (81) (84) (87) (89) (90) (92) Il-pagi bażiċi ta' kull xahar huma stabbiliti għal kull grad u skala kif provdut fit-tabella li ġejja (euro): Gradi | Skala | ta' l- 1.7.2002 | 1 | 2 | 3 | 4 | 5 | 6 | 7 | 8 | A1 | 12.179,52 | 12.826,51 | 13.473,50 | 14.120,49 | 14.767,48 | 15.414,47 | | | A2 | 10.808,33 | 11.425,71 | 12.043,09 | 12.660,47 | 13.277,85 | 13.895,23 | | | A3 | 8.951,25 | 9.491,28 | 10.031,31 | 10.571,34 | 11.111,37 | 11.651,40 | 12.191,43 | 12.731,46 | A4 | 7.520,00 | 7.941,50 | 8.363,00 | 8.784,50 | 9.206,00 | 9.627,50 | 10.049,00 | 10.470,50 | A5 | 6.199,87 | 6.567,17 | 6.934,47 | 7.301,77 | 7.669,07 | 8.036,37 | 8.403,67 | 8.770,97 | A6 | 5.357,85 | 5.650,18 | 5.942,51 | 6.234,84 | 6.527,17 | 6.819,50 | 7.111,83 | 7.404,16 | A7 | 4.612,02 | 4.841,51 | 5.071,00 | 5.300,49 | 5.529,98 | 5.759,47 | | | A8 | 4.078,92 | 4.243,42 | | | | | | | B1 | 5.357,85 | 5.650,18 | 5.942,51 | 6.234,84 | 6.527,17 | 6.819,50 | 7.111,83 | 7.404,16 | B2 | 4.642,16 | 4.859,80 | 5.077,44 | 5.295,08 | 5.512,72 | 5.730,36 | 5.948,00 | 6.165,64 | B3 | 3.893,81 | 4.074,78 | 4.255,75 | 4.436,72 | 4.617,69 | 4.798,66 | 4.979,63 | 5.160,60 | B4 | 3.367,80 | 3.524,74 | 3.681,68 | 3.838,62 | 3.995,56 | 4.152,50 | 4.309,44 | 4.466,38 | B5 | 3.010,37 | 3.137,37 | 3.264,37 | 3.391,37 | | | | | C1 | 3.435,01 | 3.573,53 | 3.712,05 | 3.850,57 | 3.989,09 | 4.127,61 | 4.266,13 | 4.404,65 | C2 | 2.987,74 | 3.114,68 | 3.241,62 | 3.368,56 | 3.495,50 | 3.622,44 | 3.749,38 | 3.876,32 | C3 | 2.787,00 | 2.895,75 | 3.004,50 | 3.113,25 | 3.222,00 | 3.330,75 | 3.439,50 | 3.548,25 | C4 | 2.518,27 | 2.620,28 | 2.722,29 | 2.824,30 | 2.926,31 | 3.028,32 | 3.130,33 | 3.232,34 | C5 | 2.322,00 | 2.417,15 | 2.512,30 | 2.607,45 | | | | | D1 | 2.624,21 | 2.738,95 | 2.853,69 | 2.968,43 | 3.083,17 | 3.197,91 | 3.312,65 | 3.427,39 | D2 | 2.392,77 | 2.494,68 | 2.596,59 | 2.698,50 | 2.800,41 | 2.902,32 | 3.004,23 | 3.106,14 | D3 | 2.227,04 | 2.322,36 | 2.417,68 | 2.513,00 | 2.608,32 | 2.703,64 | 2.798,96 | 2.894,28 | D4 | 2.099,79 | 2.185,90 | 2.272,01 | 2.358,12 | | | | | Artikolu 66a (34) (52) (63) (78) (88) 1. B'mod ta' deroga mill-Artikolu 3(1) tar-Regolament (KEE, Euratom, KEFA) Nru 260/68, [1] miżura temporanja dwar ir-remunerazzjoni mħallsa mill-Komunitajiet lill-persunal f'impieg attiv, li għandha tkun magħrufa bħala il-"kontribuzzjoni temporanja", għandha tkun adottata għal perjodu li jdum mill-1 ta' Jannar 1992 sa l-1 ta' Lulju 2003. 2. (a) Ir-rata ta' din il-kontribuzzjoni temporanja, li għandha tgħodd għall-bażi definit fil-paragrafu 3, għandha tkun ta' 5.83 %. (b) Il-Kunsill, li jaġixxi skond il-proċedura mniżżla fl-Artikolu 24(1) tat-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej wara li jkunu kkonsultati l-istituzzjonijiet l-oħra kkonċernati, jista', jekk ikun il-każ, fil-kuntest tar-reviżjoni pprovduta fl-Artikolu 15(2) ta' l-Anness XI tar-Regolamenti tal-Persunal, ibiddel ir-rata tal-kontribuzzjoni temporanja imsemmija fil-punt (a) fuq il-bażi ta' rapport u proposta mill-Kummissjoni. 3. (a) Il-bażi tal-kontribuzzjoni temporanja għandha tkun il-paga bażika għall-grad u l-iskala użata biex tinħadem ir-remunerazzjoni, bit-tnaqqis ta': - il-kontribuzzjonijiet tas-sigurtà soċjali u tal-pensjonijiet u t-taxxa, qabel kull kontribuzzjoni temporanja, imħallsa minn uffiċjal fl-istess grad u skala mingħajr dependenti fis-sens ta' l-Artikolu 2 ta' l-Anness VII, u - ammont daqs il-paga bażika ta' uffiċjal fil-grad D 4, skala 1. (b) Il-komponenti wżati biex tkun stabbilita l-bażi tal-kontribuzzjoni temporanja għandhom ikunu espressi f'euro u peżati għal 100. 4. L-applikazzjoni għall-kontribuzzjoni temporanja m'għandhiex ikollha l-effett li tnaqqas il-pagi taħt l-ammonti netti riċevuti qabel l-introduzzjoni tagħha. [2] Il-parti tal-kontribuzzjoni li mhux applikata matul sena speċifika għandha tkun miżjuda mal-kontribuzzjoni għas-sena ta' wara bħala riżultat tad-disposizzjoni fl-ewwel subparagrafu. 5. Il-kontribuzzjoni temporanja għandha titnaqqas fix-xahar minn ras il-għajn; il-qligħ għandu jiddaħħal bħala dħul fil-budget ġenerali tal-Komunitajiet. Artikolu 67 (1) (2) (4) (5) (8) (9) (10) (11) (12) (13) (19) (23) (24) (27) (31) (32) (35) (36) (38) (40) (79) 1. L-allowances tal-familja għandhom ikunu magħmula minn: (a) allowance ta' numru ta' nies id-dar; (b) allowance għal tfal dipendenti; (ċ) allowance għall-edukazzjoni. 2. L-uffiċjali li jirċievu allowance tal-familja speċifikati f'dan l-Artikolu għandhom jiddikjaraw il-benefiċċji ta' l-istess natura mħallsa minn sorsi oħra; it-tali allowance ta' l-aħħar għandhom jitnaqqsu minn dawk imħallsa taħt l-Artikoli 1, 2 u 3 ta' l-Anness VII. 3. L-allowance tat-tfal dipendenti jista' jkun irduppjat b'deċiżjoni raġunata speċjali ta' l-awtorità tal-ħatra ibbażata fuq dokumenti mediċi li jistabbilixxu li t-tifel/tifla konċernat qed isofri minn mankament mentali jew fisiku li jdaħħal l-uffiċjal fi spejjeż kbar. 4. Fejn, bis-saħħa ta' l-Artikoli 1, 2 u 3 ta' l-Anness VII, it-tali allowances tal-familja jitħallsu lil persuna barra l-uffiċjal, dawn l-allowances għandhom jitħallsu fil-munita tal-pajjiż li fih dik il-persuna hija resident, maħdum fejn aplikabbli fuq il-bażi tar-rati tal-kambju imsemmija fit-tieni subparagrafu ta' l-Artikolu 63. Huma għadhom ikunu suġġetti għall-peżati tal-pajjiż in kwistjoni jekk qiegħed ġewwa l-Komunità jew għal peżati daqs 100 jekk il-pajjiż tar-residenza huwa barra l-Komunitajiet. Il-paragrafi 2 u 3 għandhom japplikaw meta allowances tal-familja jitħallsu lil tali persuna. Artikolu 68 (8) L-allowances tal-familja speċifikati fl-Artikolu 67(1) għandhom ikomplu jkunu pagabbli meta l-uffiċjal huwa intitolat għal allowance taħt l-Artikolu 41 jew taħt l-Artikoli 34 jew 42 tar-Regolamenti ta' qabel tal-Persunal tal-Komunità Ewropea tal-Faħam u ta' l-Azzar. Il-persuna kkonċernata għandha tiddikjara l-allowance ta' l-istess natura li tirċievi minn sorsi oħra għall-istess tifel; it-tali allowances għandhom jitnaqqsu minn dawk imħallsa taħt l-Artikoli 1, 2 u 3 ta' l-Anness VII. Artikolu 68a (8) Uffiċjal li huwa awtorizzat jaħdem nofs il-ħin għandu jkun intitolat għal remunerazzjoni, maħduma kif provdut fl-Anness IVa. Artikolu 69 (1) (2) (4) (5) (9) (10) (11) (12) (13) (19) (23) (27) (31) (32) (35) (36) (38) (41) (42) (43) (45) (47) (48) (49) (53) (54) (56) (57) (58) (59) (60) (65) (66) (68) (70) (71) (72) (74) (76) (78) (80) (81) (84) (87) (89) (90) (92) L-allowance ta' l-espatrijazzjoni għandu jkun daqs 16 % tat-total tas-salarju bażiku, l-allowance tal-familja, u l-allowance tat-tfal dipendenti li għalihom huwa intitolat l-uffiċjal. L-allowance ta' l-espatrijazzjoni m'għandux ikun anqas minn 424,07 EUR kull xahar. Artikolu 70 (8) Fil-każ tal-mewt ta' uffiċjal, il-konsorti u t-tfal dipendenti li jibqgħu ħajjin, għandhom jirċievu r-remunerazzjoni sħiħa tal-mejjet sa l-aħħar tat-tielet xahar ta' wara x-xahar li fih tiġri l-mewt. Fil-każ tal-mewt ta' persuna intitolata għal pensjoni, id-disposizzjonijiet t'hawn fuq għandhom japplikaw dwar il-pensjoni tal-mejjet. Artikolu 70a (24) L-uffiċjali assenjati mill-awtorità tal-ħtra għal dmirijiet ta' tgħalim taħt l-iskema ta' aktar taħrig u struzzjoni pprovduta fit-tielet paragrafu ta' l-Artikolu 24 jistgħu jingħataw allowance taħt il-kondizzjonijiet imniżżla fl-Artikolu 4b ta' l-Anness VII. Taqsima 2: L-ispejjeż Artikolu 71 Uffiċjal għandu jkun intitolat, kif ipprovdut fl-Anness VII, għal Rimborsar ta' l-ispejjeż li ħallas malli jieħu l-ħatra, it-trasferiment jew meta jħalli s-servizz, u wkoll għal Rimborsar ta' l-ispejjeż li ħallas matul u f'konnessjoni mal-qadi tad-dmirijiet tiegħu. Il-Kapitolu 2: Benefiċċji tas-sigurtà soċjali Artikolu 72 (8) (10) (40) 1. Uffiċjal, il-konsorti tiegħu, fejn it-tali konsorti mhux eliġibbli għall-benefiċċji ta' l-istess natura u fuq l-istess livell bis-saħħa ta' xi disposizzjoni jew regolament ieħor, it-tfal tiegħu u dipendenti oħra fis-sens ta' l-Artikolu 2 ta' l-Anness VII huma assigurati kontra l-mard sa 80 % ta' l-ispejjeż imħallsa, suġġetti għar-regoli mħejjija mill-ftehim bejn l-istituzzjonijiet tal-Komunitajiet wara li jkun ikkonsultat il-Kumitat tar-Regolamenti tal-Persunal. Din ir-rata għandha tiżdied għal 85 % tas-servizzi li ġejjin: konsulenza u viżiti, operazzjonijiet kirurġiċi, ammissjoni fl-isptar, prodotti farmaċewtiċi, radjoloġija, analiżi, testijiet tal-laboratorju, u protesi fuq preskrizzjoni bl-eċċezzjoni ta' protesi dentali. Tiżdied għal 100 % fil-każijiet ta' tuberkulożi, poljomelite, kankru, mard mentali, u mard ieħor rikonoxxut mill-awtorità tal-ħatra bħala ta' serjetà komparabbli, u għal eżami biex jinstab il-mard mill-ewwel u fil-każijiet ta' għeluq. Madankollu, ir-rimburżar ta' 100 % ma japplikax fil-każ ta' mard jew aċċident fuq il-post tax-xogħol li daħħal fis-seħħ l-applikazzjoni ta' l-Artikolu 73. Terz mill-kontribuzzjoni meħtieġa biex tagħmel tajjeb għat-tali kopertura ta' l-assigurazzjoni titħallas mill-uffiċjal iżda sakemm l-ammont li jħallas ma jaqbiżx it-2 % tas-salarju bażiku tiegħu. 1a. Uffiċjali li jispiċċa s-servizz tiegħu u li jiprovdi evidenza li ma jistax ikun kopert minn xi t xi skema pubblika oħra ta' l-assigurazzjoni kontra l-mard, jista' mhux aktar minn xahar wara dak li fih jispiċċa s-servizz tiegħu japplika biex, għal massimu ta' sitt xhur wara li jispiċċa s-servizz, ikompli jkun assigurat kif provdut fil-paragrafu 1. Il-kontribuzzjoni imsemmija fil-paragrafu ta' qabel għandha tinħadem b'riferenza għall-aħħar salarju bażiku li rċieva l-uffiċjal, nofs il-kontribuzzjoni tkun fuqu. B'deċiżjoni ta' l-awtorità tal-ħatra li tittieħed wara konsultazzjoni ma' l-uffiċjal mediku ta' l-istituzzjoni, il-perjodu ta' xahar biex issir l-applikazzjoni u l-limitu ta' sitt xhur speċifikat fis-subparagrafu ta' qabel ma japplikawx fejn il-persuna kkonċernata qed issofri minn mard serju jew fit-tul li ttieħed qabel ma telqet mis-servizz u fuq liema kienet innotifikat l-istituzzjoni qabel l-aġġar tal-perjodu ta' sitt xhur speċifikat fil-paragrafu ta' qabel, sakemm il-persuna kkonċernata tagħmel eżami mediku rranġat mill-istituzzjoni. 1b. Meta dik li kienet konsorti ta' l-uffiċjal, tifel li ma jibqax dipendenti ta' l-uffiċjal jew persuna li tibqax ittrattata bħala tfal dipendenti fis-sens ta' l-Artikolu 2 ta' l-Anness VII tar-Regolamenti tal-Persunal tista' tipprovdi evidenza li hu jew hija ma tistax tkun koperta minn xi skema pubblika oħra ta' l-assigurazzjoni kontra l-mard, hu jew hija tista' tkompli għal massimu ta' sena li tkun assigurata kontra l-mard kif ipprovdut fil-paragrafu 1, fil-kapaċità tiegħu jew tagħha bħala persuni assigurati koperti taħt l-assigurazzjoni ta' dak l-uffiċjal: din il-kopertura ma ġġibx sisa fuq il-kontribuzzjoni. Dan il-perjodu ta' sena jibda mid-data tad-digriet assoluta tad-divorzju jew tat-telf ta' l-istat ta' tifel dipendenti jew ta' persuna ttrattata bħala tifel dipendenti. 2. Uffiċjal li baqa' fis-servizz tal-Komunitajiet sa l-età ta' 60 sena jew li jirċievi pensjoni ta' l-invalidità, għandu jkun intitolat għall-benefiċċji pprovduti fil-paragrafu 1 wara li jitlaq mis-servizz. L-ammont tal-kontribuzzjoni għandu jinħadem b'riferenza għall-ammont tal-pensjoni. Dawn il-benefiċċji għandhom japplikaw ukoll għall-persuna intitolata għall-pensjoni ta' l-għajxien, wara l-mewt ta' uffiċjal li kien f'impieg attiv jew li baqa' fis-servizz tal-Komunitajiet sa l-età ta' 60 sena, jew il-mewt ta' persuna intitolata għal pensjoni ta' l-invalidità. L-ammont tal-kontribuzzjoni għandu jinħadem b'riferenza għall-ammont tal-pensjoni tiegħu. 2a. Dawn li ġejjin għandhom l-istess ikunu intitolati għall-benefiċċji pprovduti fil-paragrafu 1, sakemm ma jistgħux jiksbu kopertura taħt xi skema oħra ta' l-assigurazzjoni kontra l-mard: - dawk li qabel kienu uffiċjali intitolati għall-pensjonijiet ta' l-irtirar, li telqu mis-servizz tal-Komunitajiet qabel agħlqu s-60 sena; - persuni intitolati għall-pensjoni ta' l-għajxien, bħala riżultat tal-mewt ta' uffiċjal ta' qabel, li telaq mis-servizz tal-Komunitajiet qabel għalaq is-60 sena. Il-kontribuzzjoni imsemmija fil-paragrafu 1 għandha tinħadem b'riferenza għall-pensjoni ta' dak li qabel kien uffiċjal, b'nofs il-kontribuzzjoni titħallas mill-persuna intitolata. Madankollu, persuna intitolata għall-pensjoni ta' ltim, ma tkunx intitolata għall-benefiċċji pprovduti fil-paragrafu 1, ħlief fuq it-talba tagħha. Il-kontribuzzjoni għandha tinħadem b'riferenza għall-ammont tal-pensjoni ta' l-orfni. 3. Fejn l-ispiża totali mhux Rimborsata għal kull perjodu ta' 12-il xahar taqbeż nofs is-salarju bażiku jew il-pensjoni fix-xahar ta' l-uffiċjal, Rimborsar speċjali jkun permess mill-awtorità tal-ħatra, wara li jkunu kkunsidrati ċ-ċirkostanzi tal-familja tal-persuna kkonċernata, fil-mod ipprovdut fir-regoli imsemmija fil-paragrafu 1. 4. Il-persuni intitolati għall-benefiċċji għandhom jiddikjaraw l-ammont ta' kull Rimborsar imħallas jew li jistgħu jitolbu taħt xi skema oħra ta' l-assigurazzjoni kontra l-mard ipprovduta mill-liġijiet jew ir-regolament għalihom jew għall-persuni koperti mill-assigurazzjoni tagħhom. Fejn it-totali li kieku jirċievu b'mod ta' Rimborsar jaqbeż is-somma tar-Rimborsar ipprovdut fil-paragrafu 1, id-differenza għandha titnaqqas mill-ammont li għandu jkun Rimborsat skond il-paragrafu 1, bl-eċċezzjoni tar-Rimborsar miksub taħt skema supplimentari privata ta' l-assigurazzjoni kontra l-mard li tkopri dik il-parti ta' l-ispiża li mhux rimborsata mill-iskema ta' l-assigurazzjoni kontra l-mard tal-Komunitajiet. Artikolu 73 (24) (46) 1. Uffiċjal huwa assigurat, mid-data ta' meta jibda s-servizz, kontra r-riskju tal-mard minn fuq il-post tax-xogħol u ta' aċċident suġġett għar-regoli mħejjija mill-ftehim komuni ta' l-istituzzjonijiet tal-Komunitajiet wara li jkun ikkonsultat il-Kumitat tar-Regolamenti tal-Persunal. Huwa għandu jikkontribwixxi għan-nefqa ta' l-assigurazzjoni kontra r-riskji mhux tax-xogħol sa 0.1 % tas-salarju tiegħu. It-tali regoli għandhom jispeċifikaw liema riskji mhux koperti. 2. Il-benefiċċji pagabbli jkunu kif ġej: (a) fil-każ ta' mewt: Pagament lill-persuni mniżżla hawn taħt ta' somma f'daqqa daqs ħames darbiet is-salarju bażiku fis-sena tal-mejjet maħduma b'riferenza għall-ammonti fix-xahar tas-salarju riċevut matul it-tnax il-xahar qabel l-aċċident: - lill-konsorti u t-tfal tal-mejjet skond il-liġi tas-suċċessjoni li tirregola l-proprjetà ta' l-uffiċjal; madankollu, l-ammont pagabbli lill-konsorti m'għandux ikun anqas minn 25 % tas-somma f'daqqa; - fejn m'hemmx persuni tal-kategorija t'hawn fuq, lid-dixxedenti l-oħra skond il-liġi tas-suċċessjoni li tirregola l-proprjetà ta' l-uffiċjal; - fejn m'hemmx persuni mill-ebda waħda miż-żewġ kategoriji t'hawn fuq, lill-qraba ta' warajh skond il-liġi tas-suċċessjoni li tirregola l-proprjetà ta' l-uffiċjal; - fejn m'hemmx persuni fl-ebda waħda mit-tliet kategoriji t'hawn fuq, lill-istituzzjoni. (b) Fil-każ ta' invalidità totali permanenti: Pagament lill-uffiċjal ta' somma f'daqqa daqs tmien darbiet is-salarju bażiku fis-sena tiegħu maħdum b'riferenza għall-ammonti fix-xahar tas-salarju riċevut matul it-tnax il-xahar qabel l-aċċident. (ċ) Fil-każ ta' invalidita parzjali permanenti: Pagament lill-uffiċjal ta' proporzjon tas-somma pprovduta fis-subparagrafu (b), maħdum b'riferenza għall-iskala mniżżla fir-regoli imsemmija fil-paragrafu 1. Kif ipprovdut f'dawn r-regoli, annwalità tista' tieħu post il-pagamenti pprovduti fuq. Il-benefiċċji mniżżla hawn fuq jistgħu jitħallsu bl-addizzjoni tal-benefiċċji pprovduti fil-Kapitolu 3. 3. Dawn li ġejjin għandhom ikunu koperti wkoll fil-mod ipprovdut fir-regoli imsemmija fil-paragrafu 1: spejjeż mediċi, farmaċewtiċi, ta' l-isptar, kirurġiċi, tal-protesi, tar-radjografija, tal-massaġġi, ortopediċi, kliniċi u tat-trasport u kull spiża simili oħra li tħallset bħala riżultat ta' l-aċċident jew il-mard minn fuq il-post tax-xogħol. Madankollu, ir-Rimborsar għandu jsir biss fejn l-ammont imħallas lill-uffiċjal taħt l-Artikolu 72 ma jkoprix kompletament l-ispejjeż li tħallsu. Artikolu 74 (1) (8) (10) (24) (78) (81) 1. Mat-twelid ta' tarbija ta' uffiċjal, il-persuna li attwalment tieħu ħsieb it-tarbija għandha tirċievi għotja ta' 198,31 EUR. L-istess għotja titħallas lill-uffiċjal li jadotta tifel li għandu anqas minn ħames snin u huwa dipendent fis-sens ta' l-Artikolu 2(2) ta' l-Anness VII. 2. Din l-għotja titħallas ukoll fil-każ li tintemm tqala wara mhux anqas minn seba' xhur. 3. Riċevitur ta' għotja mat-twelid ta' tarbija għandu jiddikjara kull għotja ta' l-istess natura li jirċievi minn sorsi oħra għall-istess tarbija; it-tali għotjiet għandhom jitnaqqsu mis-somma pprovduta hawn fuq. Meta ż-żewġ ġenituri huma uffiċjali tal-Komunitajiet, l-għotja għandha titħallas darba biss. Artikolu 75 (40) Fil-każ tal-mewt ta' uffiċjal, il-konsorti jew tifel dipendenti ta' l-uffiċjal, jew kull persuna dipendenti oħra fis-sens ta' l-Artikolu 2 ta' l-Anness VII li għex bħala parti mill-familja ta' l-uffiċjal, l-istituzzjoni għandu tirrifondi l-ispejjeż involuti fit-trasport tal-katavru mill-post ta' l-impieg ta' l-uffiċjal sal-post ta' l-oriġini tiegħu. Madankollu, fil-każ tal-mewt ta' uffiċċjal waqt missjoni, l-istituzzjoni għandha tħallas l-ispejjeż involuti biex jinġarr il-katavru mill-post fejn isir il-mewt għall-post ta' l-oriġini ta' l-uffiċjal. Artikolu 76 Rigali, self jew avvanzi jistgħu jsiru lill-uffiċjali, lil dawk li qabel kienu uffiċjali, jew fejn uffiċjal miet, lil dawk intitolati taħtu li huma f'posizzjoni partikolarment diffiċli bħala riżultat inter alia ta' mard serju jew fit-tul jew minħabba ċ-ċirkostanzi tal-familja. Il-Kapitolu 3: Pensjonijiet Artikolu 77 (8) Uffiċjal li ta mill-anqas 10 snin servizz għandu jkun intitolat għal pensjoni ta' l-irtirar. Madankollu, għandu jkun intitolat għat-tali pensjoni jkun xi jkun it-tul tas-servizz jekk għandu aktar minn 60 snin, jekk ma kienx possibbli li jerġa' jingħata posizzjoni matul perjodu ta' stat mhux attiv jew fil-każ ta' rtirar fl-interessi tas-servizz. Il-pensjoni massima ta' l-irtirar għandha tkun 70 % ta' l-aħħar slarju bażiku marbut ma' l-aħħar grad li fih l-uffiċjal kien ikklassifikat għal mill-anqas sena. Ikun pagabbli lil uffiċjal li ta 35 sena servizz maħduma skond l-Artikolu 3 ta' l-Anness VIII. Fejn in-numru ta' snin tas-servizz huwa anqas minn 35, il-massimu t'hawn fuq għandu jitnaqqas proporzjonalment. Madankollu, fil-każ ta' l-uffiċjali li kienu qed jgħinu persuna li żżomm uffiċċju pprovdut fit-Trattati li jistabbilixxu l-Komunitajiet jew it-Trattat li jistabbilixxi Kunsill Wieħed u Kummissjoni Waħda tal-Komunitajiet, il-President elett ta' waħda mill-istituzzjonijiet jew organi tal-Komunitajiet jew il-President Elett ta' wieħed mill-gruppi politiċi fil-Parlament Ewropew, l-intitolament għall-pensjonijiet li jikkorrospondu għas-snin tas-servizz tal-pensjoni akkwistati matul il-ħidma f'dik il-kapaċità għandu jinħadem b'riferenza għall-aħħar salarju bażiku riċevut matul dak iż-żmien jekk il-salarju bażiku riċevut jaqbeż dak meħud bħala riferenza għall-iskopijiet tat-tieni paragrafu ta' dan l-Artiklu. L-ammont tal-pensjoni ta' l-irtirar ma jridx ikun anqas minn 4 % tal-figura minima tas-sussistenza għal kull sena ta' servizz. L-età għall-pensjoni għandha tkun ta' 60 sena. Artikolu 78 (8) Uffiċjal għandu jkun intitolat, fil-mod ipprovdut fl-Artikoli 13 sa 16 ta' l-Annes VIII, għall-pensjoni ta' invalidità fil-każ ta' invalidità totali permanenti, li ma tħallihx jaqdi d-dmirijiet tiegħu li jikkorrospondu għall-posizzjoni fil-bracket tal-karriera tiegħu. Meta l-invalidità tinħoloq minn aċċident matul jew f'konnessjoni mal-qadi tad-dmirijiet tiegħu, minn mard ikkaġunat mix-xogħol, minn att ta' spirtu pubbliku jew jipperikola ħajtu biex isalva bniedem ieħor, il-pensjoni ta' l-invalidità ikun 70 % tas-salarju bażiku ta' l-uffiċjal. Meta l-invalidità hija dovuta għal xi kawża oħra, il-pensjoni ta' l-invalidità għandha tkun daqs il-pensjoni ta' l-irtirar li għalihom l-uffiċjal kien ikun intitolat fl-età ta' 65 sena li kieku baqa' fis-servizz sa dak iż-żmien. Il-pensjoni ta' l-invalidità għandha tinħadem b'riferenza għas-salarju bażiku li l-uffiċjal kien jirċievi fil-grad tiegħu li kieku kien għadu fis-servizz fil-mument tal-pagament tal-pensjoni. Il-pensjoni ta' l-invalidità m'għandux ikun anqas minn 120 % tal-figura minima tas-sussistenza. Fil-każ ta' invalidità li nġiebet deliberatament mill-uffiċjal, l-awtorità tal-ħatra tista' tiddeċiedi li għandu jirċievi biss pensjoni ta' l-irtirar. Artikolu 79 (8) (24) (46) L-armla ta' uffiċjal jew ta' dak li qabel kien uffiċjal għandha tkun intitolata, fil-mod ipprovdut fil-Kapitolu 4 ta' l-Anness VIII, għal pensjoni għal min jibqa' ħaj daqs 60 % tal-pensjoni ta' l-irtirar jew ta' l-invalidità li kienet titħallas lil żewġha, jew li, jkun xi jkun it-tul tas-servizz jew ta' l-età, kieku kieket titħallas lilu li kieku kkwalifika għaliha meta miet. L-ammont tal-pensjoni għal min jibqa' ħaj pagabbli lill-armla ta' l-uffiċjal li miet waqt li kien f'wieħed mill-istati amministrattivi speċifikati fl-Artikolu 35, la għandu jkun anqas mill-figura minima tas-sussistenza u la anqas